Изградња дистрибутивног топловода за повезивање железничке станице „Прокоп“ и гашење котларница у улици Стјепана Филиповића и Фабрисовој « Београдске електране\nStabilan rad sistema daljinskog grejanja, deo potrošača u Žarkovu bez isporuke toplotne energije\nBeograd, 18.01. 2020. godine (18.35č) – Svi toplotni izvori „Beogradskih elektrana“ stabilno proizvode i distribuiraju potrošačima toplotnu energiju. Od 12. januara ponovo je uspostavljen režim dvadesetčetvoročasovnog grejanja. Prethodno, od 28. decembra 2019. do 09. januara 2020. potrošačima je isporučivana toplotna energija u dvadesetčetvoročasovnom režimu. Sistemskih poremećaja u proizvodnom sektoru nema. Zbog popravke kvara na delu magistralnog toplovoda u ulici Zdravka Jovanovića, večeras od 18 časova bez isporuke toplotne energije je deo potrošača u naseljima Bele vode i Žarkovo. Ekipe za hitne intervencije su na terenu i čine sve da kvar bude otklonjen u najkraćem mogućem roku. Očekuje se da će redovna isporuka toplotne energije biti nastavljena najkasnije u ranim jutarnjim satima. Pojedinačne kvarove na instalacijama u zgradama, stanovima i delovima stanova (nedostatak grejanja, negrejanje pojedinih grejnih tela, curenje vode iz instalacija i sl.) terenske ekipe preduzeća otklanjaju prema prijavama potrošača.\nBeograd, 10. januar 2020. godine - Politika poslovanja JKP „Beogradske elektrane“ je da stanovnicima glavnog grada obezbedimo sigurnu i kvalitetnu isporuku toplotne energije, a samim tim i komforan život i rad. Nažalost, prinuđeni smo da odgovaramo na neosnovane i zlonamerne optužbe organizacija i pojedinaca da preduzeće radi suprotno interesima korisnika usluga daljinskog grejanja. JKP „Beogradske elektrane“ su u skladu sa Zakonom o energetici i Zakonom o efikasnom korišćenju energije, modernizovale svih 8.765 toplotnih predajnih stanica u Beogradu iz kojih se toplotnom energijom snabdeva 19.759 stambeno-poslovnih objekata, ukupne površine 22 miliona kvadratnih metara prostora sa više od 350.000 korisnika. Korisnicima je omogućeno da na osnovu pomenutih zakona, Odluke o snabdevanju toplotnom energijom i Odluke o načinu plaćanja komunalnih usluga po sopstvenom izboru, odnosno odlukom Skupštine stanara izaberu vrstu i način obračuna naknade za isporučenu toplotnu energiju. Suprotno iznetim tvrdnjama Inicijative NE da(vi)mo Beograd, odluka o načinu obračuna naknade za isporučenu toplotnu energiju je isključivo u nadležnosti korisnika. Obaveštenje o postupku i uslovima za promenu načina obračuna toplotne energije je jasno istaknuta na sajtu „Beogradskih elektrana“ i svaka Skupština stanara ukoliko želi može da promeni način obračuna i da pređe sa paušalnog načina obračuna na naplatu prema utrošku. U prethodnom periodu, „Beogradske elektrane“ su na sve načine, preko medija, tribina (CESID) aktivno učestvovale o edukaciji korisnika o načinu efikasnog korišćenja toplotne energije, merama štednje sa efektima na smanjenje troškova za isporučenu toplotnu energiju. Iz tog razloga su zlonamerne i neosnovane tvrdnje neupućenih pojedinaca da „Beogradske elektrane“ insistiraju na paušalnom načinu naplate grejanja. Takođe, naplata toplotne energije prema ostvarenoj potrošnji u praksi postoji i primenjuje se u skladu sa Odlukom o cenama toplotne energije u gradu Beogradu od osnivanja ovog komunalnog preduzeća. Prilikom utvrđivanja cene isporuke toplotne energije, „Beogradske elektrane“ primenjuju Uredbu Vlade Republike Srbije o utvrđivanju metodologije za određivanje cene snabdevanja krajnjeg kupca toplotnom energijom. Poslednja značajnija promena cene za isporučenu toplotnu energiju bila je 2012. godine, kada je cena povećana za 18,5 odsto po svim kategorijama potrošača i elementima cene. Tri godine kasnije, u oktobru 2015. godine urađeno je poslednje usklađivanje, odnosno formiranje cene grejanja u skladu sa novom Uredbom, a prema stvarnim troškovima za proizvodnju i isporuku toplotne energije u iznosu od 0,04 odsto. Od 1. oktobra 2015. godine, cena toplotne energije se nije menjala. Prema Odluci o načinu plaćanja komunalnih usluga u gradu Beogradu, JKP „Infostan-tehnologije“, korisnicima stambenog prostora ispostavlja račune za isporučenu toplotnu energiju, kao i za ostale komunalne usluge. Ostalim potrošačima, odnosno kategoriji poslovni prostor, račune ispostavljaju JKP „Beogradske elektrane“ u skladu sa Zakonom o trgovini. „Infostan-tehnologije“ i „Beogradske elektrane“ ispostavljaju račune sa svim propisanim elementima obračuna, a u zavisnosti od načina obračuna koji je korisnik odabrao. U cilju ispravnog informisanja korisnika usluga daljinskog grejanja treba istaći da se smanjenje troškova za isporučenu toplotnu energiju i postizanje optimalnog, propisanog i kvalitetnog zagrevanja stanova može ostvariti jedino povećanjem energetske efikasnosti objekata. Zabluda je da se samo promenom načina obračuna istovremeno smanjuju i računi za grejanje. Negativan primer za to je grad Niš, gde je uvedena naplata prema potrošnji za sve korisnike bez prethodnog sprovođenja mera energetske sanacije objekata što je za posledicu imalo povećanje računa za grejanje i samim tim veliko nezadovoljstvo potrošača. Neodgovornim i proizvoljnim iznošenjem netačnih informacija urušava se svaki sistem, pa i komunalni, a što nije u interesu građana i potrošača. Menadžment JKP „Beogradske elektrane“\nBeograd, 08. januar 2020 – Godina 2020. biće godina realizacije velikih ekoloških projekata u Beogradu, a u prilog ovome govori i Ugovor o projektu izgradnje toplovoda Obrenovac – Novi Beograd, istakao je gradonačelnik Beograda prof. dr Zoran Radojičić nakon potpisivanja ugovora sa direktorom JKP „Beogradske elektrane” Radetom Bastom i predstavnikom „Power Construction Corporation of China” Jangom Boom. Radojičić je pojasnio da je projekat veoma značajan, jer će se toplotna energija koja se dobija iz TENT-a u Obrenovcu koristiti za zagrevanje većeg dela Novog Beograda. – Najvažniji aspekt jeste ekološki, ali ništa manje nije važan ni finansijski. Takođe, očekuje se i da grejanje bude kvalitetnije – rekao je Radojičić. Gradonačelnik je izrazio uverenje da će 2020. biti važna godina za realizaciju projekata iz oblasti ekologije. BEOINFO vesti\nMinistar rudarstva i energetike Aleksandar Antić, državni sekretar Zoran Predić i predsednik Skupštine Grada Beograda Nikola Nikodijević tradicionalno su na Badnje veče obišli zaposlene u „Beogradskim elektranama”. Ministar Antić je tom prilikom podsetio da su „Beogradske elektrane” najveći proizvođač i distributer toplotne energije u Jugoistočnoj Evropi, zahvalio ljudima koji rade na najradosniji hrišćanski praznik – Božić kako bi Beograđani nesmetano uživali u svojim toplim domovima, i da se već 10 dana bez prekida zagrevaju stanovi i danju i noću. -\tEnergetski sistem Srbije je za ovu zimu potpuno pripremljen i stabilan, imamo dovoljno gasa i ostalih energenata, a oko 60 toplana širom Srbije radi u režimu 24 sata dnevno kako bi građani u prijatnoj atmosferi proveli praznike. Pred nama je potpuno stabilan sistem u svim energetskim kompanijama. Dobro smo se pripremili za zimu, svi segmenti dobro funkcionišu, od proizvodnje, prenosa i distribucije elektične energije, preko snabdevanja gasom i ostalim energetnima do pouzdanog rada toplotnih sistema širom Srbije – rekao je Antić. Ministar Antić je rekao i da sistem „Beogradskih elektrana“ obezbeđuje grejanje za više od milion Beograđana, da greje više od 315.000 stanova i ukupnu površinu, uključujući i poslovni prostor, od 22 miliona kvadratnih metara. Antić je istakao i da je pred tim preduzećem velika investiciona godina, navodeći da beogradske toplane zajedno sa Gradom Beogradom, a uz podršku Vlade Srbije, razvijaju projekat toplodalekovoda od Obrenovca do toplane na Novom Beogradu. -To je deo jedne dugoročne vizije, jednog stabilizovanja čitavog sistema, dodatne energetske sigurnosti, bezbednosti i efikasnog korišćenja domaćih resursa. Očekujem da će u ovoj godini biti potpisan ugovor o finansiranju tog projekta, kao i da će ubrzo nakon toga početi radovi na izgradnji toplodalekovoda. Značajan projekat toplovoda od Vinče, odnosno, budućeg postrojenja za proizvodnju toplotne elektrinčne energije na otpadu, do toplane na Konjarniku. Osim toga „Beogradske elektrane“ imaju u svom sistemu više od 1.600 kilometara mreže koju treba adekvatno održavati, ali i modernizovati. Ministar Antić je podsetio i da se radi na gašenju individualnih kotlarnica, koji su, dodaje, zagađivači grada, ističući da se u 2020. planira gašenje četiri ili pet takvih kotlarnica. On je zaposlenima čestitao Badnje veče i Božić, a po tradiciji se putem radio-stanice obratio dežurnim ekipama na termokomandama svih toplana i kotlarnica.\nIzgradnja distributivnog toplovoda za povezivanje železničke stanice „Prokop“ i gašenje kotlarnica u ulici Stjepana Filipovića i Fabrisovoj\nGoran Aleksić, direktor JKP „Beogradske elektrane” i Nikola Nikodijević, predsednik Skupštine grada obišli su danas radove na izgradnji distributivnog toplovoda u delu od Savske ulice (most „Gazela”) do Železničke stanice „Prokop”. Realizacijom ovog projekta biće omogućeno priključenje stanice „Prokop” na sistem daljinskog grejanja, kao i gašenje kotlarnica u Ulici Stjepana Filipovića i Fabrisovoj, koje kao gorivo koriste mazut. Vrednost ove investicije iznosi 275 miliona dinara. Radovi su započeti 1. juna i predviđeno je da traju najviše 90 dana, ali se očekuje da budu završeni pre roka.\nGoran Aleksić je istakao da je trasa ovog toplovoda nešto duža od 700 metara, kao i to da je ovo jedan od najvećih toplovoda u gradu koji treba da omogući prenos toplotne energije sa Novog Beograda do ovog dela grada.\n– Smatramo da je to značajno sa stanovništa sigurnosti snabdevanja toplotnom energijom i sa stanovništa bezbednosti i kvaliteta grejanja. Nama je stalo da obezbedimo i ekološke standarde. Naime, država je propisala da do 1. jula 2022. godine mazut mora izaći iz upotrebe u „Beogradskim elektranama”. Za nas je to izuzetno zahtevan zadatak i skup poduhvat, ali smatramo da ako svake godine budemo uradili jedan značajan deo toga posla, stići ćemo da sve obavimo na vreme. Istovremeno nam je u interesu da zaštitimo zdravlje građana, kao i da obezbedimo ekonomično, sigurno i kvalitetno snabdevanje toplotnom energijom, ali i da obezbedimo ekonomski održivo poslovanje „Beogradskih elektrana” – istakao je Aleksić.\nNikola Nikodijević, naglasio je važnost ovog projekta jer će njegovom relazacijom korisnici „Beogradskih elektrana“ dobiti kvalitetnije i sigurnije snabdevanje toplotnom energijom, a građani Beograda kvalitetniju životnu sredinu.\n-Uslovi za kvalitetno snabdevanje toplotnom energijom stvaraju se tokom leta i upravo sada radimo sve ono što treba da doprinese da građani imaju dobro grejanje u narednoj grejnoj sezoni. Mislim da su građani Beograda u prethodnih nekoliko godina zaista zadovoljni isporukom i uslugom „Beogradskih elektrana” – rekao je Nikola Nikodijević i dodao da je ovo samo jedan od poslova koji se trenutno rade kako bi obezbedili kvalitetno grejanje i kako bi bili ispunjeni ekološki standardi.\nPrema njegovim rečima, relaizacija ovog projekta omogućiće između ostalog, gašenje dve kotlarnice u Stjepana Filipovića i Fabrisovoj ulici koje koriste mazut i koje su veliki zagađivači.\n–Kada završimo ovaj deo toplovoda, biće stvoreni uslovi da budu ugašene i druge kotlarnice koje nisu u sistemu ovog preduzeća, kao što su kotlarnice „Ruda“ i „Beogradskog sajma“. Takođe, stvaramo i mogućnost da na toplovod priključimo i nove korisnike, kao i da kvalitet usluge bude na mnogo višem nivou. „Beogradaske elektrane” su svojim poslovanjem uspele da obezbede preko dve milijarde dinara za investicije samo u ovoj građevinskoj sezoni i za pripreme za grejnu sezonu 2016/17. Radovi će biti gotovi na vreme – istakao je Nikodijević.\nBeograd, 12. juli 2106. godine\nThis entry was posted on utorak, jul 12th, 2016 at 12:36\tand is filed under Vesti i saopštenja. You can follow any responses to this entry through the RSS 2.0 feed. You can leave a response, or trackback from your own site.


Zaharova: Radikalni Albanci pretvorili Kosovo u kriminalnu crnu rupu Evrope /video/ - Sputnjik Srbija\nZaharova: Radikalni Albanci pretvorili Kosovo u kriminalnu crnu rupu Evrope /video/\n12:57 14.05.2021 (osveženo 13:06 14.05.2021) Preuzmite kraći link\nRadikalni Albanci pretvorili su Kosovo u kriminlanu crnu rupu Evrope, rekla je portparolka ruskog Ministarstva spoljnih poslova Marija Zaharova.\nZaharova je navela da su Misija UN i EU najodgovornije za osiguranje bezbednosti berskih objekata i vernika na KiM.\n„Pomenute snage za Kosovo, civilno međunarodno prisustvo, u prvom redu Misija UN, Misija EU, obavezne su da preduzimaju mere za osiguranje bezbednosti verskih objekata i vernika. I Rusija uporno poziva na to. Najoštrije osuđujemo nasilje radikalnih kosovskih Albanaca prema Srbima i pravoslavnim svetinjama koje traje godinama, a ne samo incidente koji su učestali u poslednje vreme. To najbolje pokazuje neodrživost kosovske kvazidržavnosti i dokazuje da je ovaj region pretvoren u kriminalnu crnu rupu na karti Evrope“, rekla je Zaharova.


Jordanski princ Hamzah tvrdi da je stavljen u kućni pritvor\nVlasti su, međutim, negirale da je Hamzah uhapšen ili stavljen u kućni pritvor\nPolubrat jordanskog kralja Abdulaha, princ Hamzah bin Hussein izjavio je da je stavljen u kućni pritvor i optužio državno rukovodstvo za korupciju i nestručnost.\nVideo izjava Hamzaha, dostavljena Bi-Bi-Siju (BBC), objavljena je 3. aprila uveče, nakon što je državna jordanska novinska agencija Petra javila da su dva bivša visoka zvaničnika i drugi osumnjičeni uhapšeni zbog “bezbednosnih razloga”.\nHamzah, nekadašnji prestolonaslednik kome je ta titula oduzeta 2004. godine, rekao je da ga je juče rano ujutru posetio jedan od najviših zvaničnika Vojske Jordana i rekao mu da “ne sme da izlazi napolje, da komunicira sa ljudima ni da se sastaje sa njima”.\nKralj Abdullah i kraljica Rania (skroz desno) na vjenačnju princa Hamzaha i princeze Noor (lijevo) sa majkom princa Hamzaha, princezom Noor (u sredini)\nKritikovao je “vladajući sistem”, ne pominjući ime kralja Abdulaha, navodeći da je odlučio da su njegovi “lični i finansijski interesi i korupcija značajniji od života, dostojanstva i budućnosti deset miliona ljudi”.\nU Jordanu se veoma retko dešava da član vladajuće porodice iznosi tako oštru kritiku vlade, a bilo kakav znak nestabilnosti u toj zemlji verovatno će povećati zabrinutost među njenim zapadnim saveznicima.\nVisoki vojni zvaničnik koji je 3. aprila posetio Hamzaha negirao je da je princ uhapšen ili u kućnom pritvoru, ali je rekao da mu je naloženo da “obustavi neke aktivnosti koje se koriste za udar na bezbednost i stabilnost Jordana”.\nJordan ublažio restrikcije za strane turiste\nIzbila žestoka tuča u parlamentu zbog reformi koje ženama daju veća prava\nU FBiH omogućen kućni pritvor sa elektronskim nadzorom


ZAVRŠENE su kvalifikacije za Olimpijske igre na tri od četiti turnira, tamo nažalost neće biti selekcije Srbije koja je u dvorani "Aleksandar Nikolić" poražena od Italija sa 102:95.\n"Orlovi" su bili jedni od četiri domaćina kvalifikacionih turnira za Igre u Tokiju. Zanimljiv podatak je taj da se nijedna selekcija koja je organizovala turnir nije domogla najveće sportske smotre.\nSrbija je u Beogradu poražena od Italije, Litvanija u Kaunasu od Slovenije, u Splitu je Nemačka bila bolja od Brazila, dok će se poslednji učesnik iz kvalifikacija znati večeras posle duela Češke i Grčke koji se igra u Kanadi.\nNema sumnje da je za "orlove" ovo veliko razočarenje, jer se očekivalo da izabranike Igora Kokoškova gledamo u prestonici Japana od 23. jula do 8. avgusta.\nkošarka OI 2020 košarkaška reprezentacija Srbije kvalifikacije za Olimpijske igre u košarci


“Blic”: Kod Vučićeve kuće otkriven blindirani automobil i sanduci puni oružja - PORTAL REVIJE FOKUS\nOctober 29, 2016 drdrago\tNo Comments\nKako javljaju reporteri “Blica”, policija je blokirala cio potez u kojem su pronađeni automobil i oružje i propuštaju se samo određena vozila uz rigoroznu kontrolu\nU blizini kuće premijera Aleksandra Vučića policija je pronašla blindirani automobil i sanduke s oružjem, potvrđeno je “Blicu”.\nPrema informacijama ovog medija, arsenal je pronađen u šumi u Jajincima, nedaleko od porodične kuće oca Aleksandra Vučića, u kojoj često boravi premijer. Na šetalište u Jajincima upućene su jake policijske snage koje su blokirale cio kraj, a na lice mjesta došao je i ministar unutrašnjih poslova Nebojša Stefanović.\nKako “Blic” nezvanično saznaje, u sanducima pored šetališta ka spomen-parku Jajinci policija je nakon prijave jednog građanina oko 16 sati pronašla ručni bacač M-80 (poznatiji kao “zolja”), četiri ručne bombe, 100 komada municije kalibra 7,62 milimetara i nekoliko metaka za automatsko oružje.\nKako javljaju reporteri “Blica”, policija je blokirala cio potez u kojem su pronađeni automobil i oružje i propuštaju se samo određena vozila uz rigoroznu kontrolu.\nPrethodna priča Marina Abramović: Roditelji me nikada nisu poljubili, majka me nazivala prostitutkom, namjerno sam sjekla vene\nSledeća priča Ministar policije saopštio: Otisci tri osobe na oružju nađenom u blizini Vučićeve kuće\nKanada ukida termine “otac” i “majka” u zvaničnim formularima, od sada samo roditelji


Neradno do utorka | Sremska Televizija\nNeradno do utorka\nSremska Mitrovica Vesti | January 2, 2022\nJavno komunalno preduzeće “Vodovod” Sremska Mitrovica neće raditi do ponedeljka 3. januara, kao i 7. januara. Tokom novogodišnjih i božićnih praznika će biti organizovana neprekidna dežurstva, u cilju nesmetanog funkcionisanja sistema vodosnabdevanja i odvođenja otpadnih voda. Eventualne probleme i kvarove građani mogu da prijave na brojeve telefona 626-200 i 626 – 533.\nJavno komunalno preduzeće “Komunalije” Sremska Mitrovica obaveštava građane da neće raditi ni 2. I 3. januara, kao i na Božić, 7. januara i to sledeći sektori: Gradska pijaca, Parking servis, Administarcija, Gradsko zelenilo, Zoohigijena, Gradska čistoća, koji neće raditi samo 7.1.2022.godine. Sektor Pogrebne Usluge će dežurati tokom praznika, a Sektor Higijena grada radi tokom praznika, smanjenim intenzitetom, saopštavaju iz „Komunalija“.\nSva komunalna preduzeća u Opštini Inđija u dane novogodišnjih praznika obezbedila su dežurstva. Dežurne ekipe biće na raspolaganju građanima za sve eventualne kvarove na mrežama, intervencije i moguće havarije. Po redovnom rasporedu rada komunalna preduzeća radiće od utorka, 4. januara 2022. godine.\nJP „Komunalac“ u Rumi obaveštava korisnike svojih usluga da smeće neće odvoziti do trećeg januara, kao ni za Božić 7. januara, te da će smeće iz gradskih ulica i iz sela po rasporedu, biti odvezeno prvog narednog termina. Gradska pijaca nije radila 1. januara, a neće raditi ni za Božić 7. januara, a šalter za naplatu komunalnih usluga neće raditi 1, 2. i 3. januara, kao ni 7. januara. Na grobljima u Rumi sahrane se neće obavljati 2. januara i na dan Božića 7. januara 2022. godine.Parking se neće naplaćivati 1, 2, 3. i 7. januara. Opštinska uprava opštine Ruma neće raditi u ponedeljak, 3. januara, godine, kao ni za Božić.


Kako će konflikt u Iraku da se odrazi na ishod predstojećih izbora?\nAmerikanci glasaju 7. novembra za novi Kongres, a rat u Iraku je postao važno pitanje u ovogodišnjoj kampanji.\nDok se nasilje u Iraku nastavlja, ispitivanja javnog mnjenja sugerišu da je američki narod zabrinut zbog rata. Najnovije ankete ukazuju da se većina ispitanika ne slaže sa načinom na koji predsednik Buš rukovodi ratom u Iraku i veruje da invazija pod vođstvom Sjedinjenih Država nije bila vredna cene. Opozicione demokrate veruju da su predsednik i njegovi republikanski sledbenici u Kongresu politički ranjivi u pogledu rata. Među njima je i penzionisani general Vesli Klark, koji je bio kandidat na predsedničkim izborima 2004. godine, a mogao bi opet da se kandiduje.\n”Jednostavno rečeno, invazija na Irak je bila strateška greška, veliki korak u pogrešnom smeru u okviru rata protiv terorizma.“\nČak i neki republikanci sada dovode u pitanje strategiju predsednika Buša u Iraku. Vodeći republikanac u senatskom Odboru za oružane snage, Džon Vorner iz Virdžinije, nedavno je posetio Irak i ocenio da su pokušaji Iračke vlade da osujeti sektaško nasilje nedovoljni. Predsednik Buš u svojim govorima i na konferencijama za novinare, energično brani rat u Iraku kao centralni front u sveobuhvatnom ratu protiv terorizma. Međutim, nezadovoljstvo javnosti zbog Iraka je veliko iskušenje za republikance na predstojećim kongresnim izborima. Analitičar Stjuart Rotenberg, koji izdaje nezavisni politički list ovde u Vašingtonu, veruje da su birači pesimistički raspoloženi.\n”Glavni razlog za pesimizam je rat u Iraku. Svakodnevno dolaze loše vesti, bez obzira da li je reč o američkim ili iračkim žrtvama, ili o nesposobnosti Iračke vlade i bezbednosnih snaga da stabilizuju situaciju u zemlji.“\nIako je javnost nezadovoljna ratom u Iraku, ankete ukazuju da većina Amerikanaca ne podržava povlačenje američkih trupa, koje zagovaraju pojedine demokrate. Karlin Bouman, koja prati američko javno mnjenje u Institutu “American Enterprise” ovde u Vašingtonu, ističe da, sudeći po anketama, veliki broj Amerikanaca smatra da demokrate ne bi učinile ništa drugačije. Ona takođe ukazuje da se pesimizam zbog Iraka neće promeniti ako se situacija na terenu ne poboljša.\n”Mislim da bi se javnost osećala bolje ukoliko bi se video kraj ovoj situaciji. Ukoliko bi došlo do poboljšanja na terenu, Amerikanci bi postali optimističniji.“\nRepublikanci su dobro prošli na kongresnim izborima 2002. i predsedničkim 2004, kad su se usredsredili na nacionalnu bezbednost i rat protiv terorizma. Međutim, nedavne ankete sugerišu da su republikanci možda izgubili određenu prednost u pogledu terorizma, o čemu govori i Stiven Vejn, profesor državne uprave na Džordžtaunskom univerzitetu ovde u Vašingtonu.\n”Republikanci su i sad bolje ocenjeni nego demokrate, kad je terorizam osnovno pitanje, ali ne kao što je to bilo pre dve-tri godine. Ako bi demokrate stekle kontrolu nad jednim domom Kongresa, javili bi se podsticaji da se istraži izvršna grana i demokrate bi nastojale da non stop istražuju administraciju tokom naredne dve godine.“\nAmerička vojska je nedavno objavila da formuliše planove za održavanje sadašnjeg nivoa američkih snaga u Iraku do 2010. godine - ako to bude potrebno, što ostavlja malo sumnje da će Irak biti glavno pitanje i tokom predsedničke kampanje 2008. godine.


Koncert Dečje filharmonije "Deset veličanstvenih - Zimska muzička čarolija"\nNaslovna VESTI Koncert Dečje filharmonije u Sava centru “Deset veličanstvenih – Zimska muzička čarolija”\nKoncert Dečje filharmonije u Sava centru “Deset veličanstvenih – Zimska muzička čarolija”\nNovogodišnji gala koncert Dečje filharmonija biće održan 17. decembra u 19h u Sava centru.\nNa koncertu “Deset veličanstvenih – Zimska muzička čarolija” će biti izvedene najpopularnije kompozicije različitih žanrova. I to, od klasike (Štrausa; Ofenbaha; Betovena; Baha), preko muzike iz filmskih hitova (poput “Ratova zvezda”; “Zaleđenog kraljevstva”; “Indijane Džounsa”; “Pirata sa Kariba”; “Meri Popins”), do domaćih pop hitova i tradicionalnih pesama. Orkestrom će dirigovati Ljubiša Jovanović.\nOvogodišnju “čaroliju” će upotpuniti i operska pevačica Katarina Jovanović i mlada muzička zvezda, Marija Žeželj.\nIako je nedavno napunila tek 18 godina, kanale YouTube Marije Žeželj već broje nekoliko stotina hiljada pratioca, a na Instagramu se približava broju od pola miliona fanova. Bavi se modelingom, napisala je knjigu “Moj slatki život”, a letos je zaplovila u muzičke vode objavivši prvi singl “Dance Like Nobody’s Watching”. On sada broji preko 13 miliona YouTube pregleda. Od kako je objavljen, Marijin drugi singl “Louder Than A Drum” nalazi se na vrhu top liste najslušanijih singlova u Srbiji na striming servisu Deezer.\nSvake godine Dečja filharmonija predstavlja i svoje nove soliste, mlade muzičare i dobitnike brojnih nagrada na domaćim i svetskim takmičenjima. Ove godine će publika imati priliku da vidi i čuje prvu generaciju solista koji sada studiraju na prestižnim akademijama širom sveta.\nDečja filharmonija je tokom protekle decenije prepoznata kao jedinstven brend u kulturi regiona, koji je inicirao kulturnu razmenu i druženje najmlađih. Njihivi koncerti na otvorenom, prava su atrakcija. Tako je njihov nastup na Tašmajdanu, u okviru manifestacije “Noć muzike”, bio pred 10.000 ljudi u publici i još 5.000 onih koji su ostali ispred kapija stadiona. Dečja filharmonija je pokrenula talas sličnih manifestacija i doprinela popularizaciji klasične muzike među mlađom publikom.\nUlaznice za decembarski koncert mogu se kupiti na blagajni Sava centra i preko Eventima.\nDeset veličanstvenih Zimska muzička čarolija\ndirigent Ljubiša Jovanović\nPrethodni članakSaša Matić objavio album “Ne bih ništa menjao”\nSledeći članakPevač “Scorpionsa” poručio fanovima u Srbiji: Mnogo mi je žao!


Kineska vlada pokrenula sajt namenjen mladima "Veilai"\nKineska vlada pokrenula sajt namenjen mladima “Veilai” – Personal magazin\nKineska vlada pokrenula sajt namenjen mladima “Veilai”\nCentralni komitet Saveza komunističke omladine NR Kine je saopštio da je nakon šestomesečnih priprema šestog novembra u Kini zvanično otvoren sajt ”Veilai” (http://www.k618.cn/) namenjen mladima. Prilikom pripreme za otvaranje sajta…\nCentralni komitet Saveza komunističke omladine NR Kine je saopštio da je nakon šestomesečnih priprema šestog novembra u Kini zvanično otvoren sajt ”Veilai” (http://www.k618.cn/) namenjen mladima.\nPrilikom pripreme za otvaranje sajta vodilo se računa o navikama mladih, korišten je interfejs dizajn, fleš, fragmenti iz multifilmova, sličice umetnički izrezanog papira i drugo, kako bi se mladim naraštajima predstavila zanimljiva i životvorna internet stranica.\nPortal ”Veilai” sadrži više od 2000 najpopularnijih pesama za mlade, više od 1000 multifilmova, oko hiljadu interaktivnih igrica, 300 kineskih i stranih filmova za decu i omladinu, velike mogućnosti učenja za osnovce i srednjoškolce i mnoge druge sadržaje. Istovremeno, korisnici sajta mogu da međusobno komuniciraju, da vode blog, učestvuju u forumima i dr.\nKineska vlada pokrenula sajt namenjen mladima “Veilai” was last modified: November 10th, 2011 by Redakcija\nEvropska nedelja kvaliteta u Srbiji\nSmanjenje softverske piraterije za 10% povećalo bi prihod Srbije za 29 miliona dolara


Kakav je zvanični stav Njemačke o trećem entitetu\nDržavni sekretar u Ministarstvu vanjskih poslova, Miguel Berger napisao je u odgovoru zastupniku Sarrazinu kako njemačka vlada pomno prati debatu o reformi Izbornog zakona u Bosni i Hercegovini\n“Njemačka vlada podržava želju civilnog društva u BiH da promovira građansko društvo i prevaziđe podjele po etničkim linijama“, kaže se u odgovoru Berlina na službeni upit člana Bundestaga Manuela Sarrazina, piše Deutsche Welle.\nU diskusiju oko reforme izbornog zakona u BiH uključio se i njemački političar i član njemačkog parlamenta iz stranke Savez90/Zeleni, Manuel Sarrazin. On je njemačkoj vladi proslijedio upit, koji glasi: „Na kojoj poziciji je službeni Berlin po pitanju planirane reforme Izbornog zakona u Bosni i Hercegovini, koja bi, po mom mišljenju, stvaranje trećeg entiteta uvela na mala vrata odnosno dalje cementirala etnonacionalizam i kakav stav će zauzeti Evropska unija u trenutnom pregovaračkom procesu?”\nUz pitanje je prikačen link sa člankom iz briselskog lista EUOBSERVER (https://euobserver.com/opinion/151110) pod nazivom „Perverzna agenda EU u Bosni”.\nDržavni sekretar u Ministarstvu vanjskih poslova, Miguel Berger napisao je u odgovoru zastupniku Sarrazinu kako njemačka vlada pomno prati debatu o reformi Izbornog zakona u Bosni i Hercegovini. Prema mišljenju savezne vlade, „postoji nužnost za prilagođavanjem zakonske osnove kako bi se eliminisala postojeća diskriminacija posebno u pogledu provođenja presude Evropskog suda za ljudska prava u slučaju Sejdić-Finci”.\nNjemačka vlada podržava prevazilaženje podjela po etničkoj liniji\nReforma Izbornog zakona, kaže se dalje u odgovoru, dio je Mišljenja Evropske unije o ključnim prioritetima za Bosnu i Hercegovinu koje je EU formulirala 2019. godine. „Savezna vlada će i dalje pomno pratiti raspravu o reformi Izbornog zakona u BiH i pritom posebno naglašavati neophodnost implementiranja sudske prakse i presuda Evropskog suda za ljudska prava”.\nU odgovoru na upit zastupnika Bundestaga Sarrazina, navodi se i kako se „njemačka vlada zalaže za teritorijalni integritet Bosne i Hercegovine sa svojim postojećim entitetima”.\n“Prema stavu vlade u Berlinu, stvaranje trećeg entiteta, pored postojeće Federacije Bosne i Hercegovine i Republike Srpske, ne može biti cilj reformskih napora. Njemačka vlada podržava želju civilnog društva u Bosni i Hercegovini da promovira građansko društvo i prevaziđe podjele po etničkim linijama”, zaključuje se u odgovoru službenog Berlina na upit o reformi Izbornog zakona BiH, koji je uputio zastupnik njemačkog parlamenta Manuel Sarrazin.


Zbog radova na fabrici vode dve nedelje niži pritisak u vodovodnoj mreži\nIzvor: Radio 021, 20.Sep.2019, 14:25\nZbog radova na menjanju cevi između stare filter stanice i rezervoara moguć je niži pritisak u vodovodnoj mreži u Novom Sadu.\nOvakva situacija će trajati dve nedelje, kaže tehnički direktor "Vodovoda" Nikica Ivić.\n"Mi se nadamo da će radovi u naredne dve nedelje biti završeni. Ovom prilikom apelujem na građane Novog Sada ako mogu da smanje potrošnju i molim za razumevanje u vezi sa ovim radovima jer nismo imali drugu opciju nego da se ta cev zameni. Trenutno raspolažemo sa nekih 950 do hiljadu litara u sekundi vode koja može da prođe kroz jednu cev do postrojenja za preradu, u odnosu na 1.200 koliki je prosek za ovaj deo godine", navodi Ivić.\nSmanjenje pritiska počelo je juče,...\nIzvor: NoviSad.com, 20.Sep.2019\nZamena cevi između stare Filter stanice i rezervoara „Štrand“, koja je juče počela, otežala je vodosnabdevanje većeg dela Novog Sada. U JKP „Vodovod i kanalizacija“ kažu da se nadaju da će posao završiti i pre planiranih dve nedelje..


Zum će ipak ponuditi enkripciju svim korisnicima | Nova Ekonomija\nPlatforma za video-konferencije Zoom (Zum) će krajem meseca nuditi uslugu end-to-end enkripcije svim korisnicima, nakon što je odustala od kontroverznog poslovnog plana da povišene mere sigurnosti budu ponuđene samo pretplatnicima, preneo je CNN (Si-En-En).\nEnd-to-end enkripcija je metod šifrovanja koji omogućava potpuno privatno slanje poruka i podataka između dve osobe, gde niko osim učesnika razgovora nema pristup razmenjenim podacima, uključujući i samu kompaniju koja održava digitalni servis.\n"Pronašli smo ravnotežu između legitimnog prava svih korisnika na privatnost i bezbednosti korisnika naše platforme", saopštio je direktor kompanije Erik Juan.\nPrethodno je Juan bio meta kritika nakon što je u finansijskom izveštaju kompanije saopštio da Zum neće nuditi end-to-end enkripciju besplatnim korisnicima usluge jer želi da "sarađuje sa FBI-jem i lokalnim policijskim službama ukoliko neki ljudi iskoriste Zum u zlonamerne svrhe".\nRasprava po pitanju enkripcije već dugo traje između tehnoloških firmi i policijskih službi, a kompanije kao što su Epl i Fejsbuk već su odbijale zahteve vlada za pristup podacima korisnika.\nBrige o privatnosti prate Zum od druge polovine marta, kada je kompanija potvrdila da video pozivi nemaju enkripciju, iako je reklamni materijal nagoveštavao da ima.\nIz Zuma su reagovali odlaganjem svih novih mogućnosti na 90 dana, kako bi radili na pitanjima sigurnosti, kao i akvizicijom firme Keybase za pomoć oko bržeg uspostavljanja enkripcije.\nOva bezbednosna opcija u poslednje vreme postala je još važnija za kompaniju jer, iako je servis prvobitno napravljen kao platforma za rad od kuće, počeo je da se koristi i za privatne skupove uključujući rođendane, sahrane, vladine sastanke kao i skupljanja aktivista.\nBesplatnim korisnicima će od sad biti tražene dodatne informacije tokom prijavljivanja, poput telefonskog broja, kako bi se "ograničio broj zlonamernih naloga", rekao je Juan.\nEnkripcija će biti opcionalna, budući da ograničava određene funkcije Zuma, poput zvanja preko mobilnog telefona i snimanja sastanaka.\nTehnološki giganti se sve više mešaju u slobodu izražavanja\nZara zatvara radnje i jača onlajn prodaju


Predstavljeni rezultati povodom završetka programa Škole za 21. vek - Olaf&McAteer\nPredstavljeni rezultati povodom završetka programa Škole za 21. vek\nPosted by stefan In Uncategorized @sr,Vesti 0 comment\nU organizaciji programa „Škole za 21. vek“, jednog od najvećih regionalnih edukativnih projekata koji je pokrenuo British Council, a finasirala vlada Ujedinjenog Kraljevstva, juče je održano veliko državno takmičenje u programiranju uz pomoć mikrobit uređaja, a povodom završetka programa, predstavljeni su rezultati i dodeljene vredne nagrade svim timovima koji su učestvovali na takmičenju.\nOvaj regionalni program, koji je na prostoru Zapadnog Balkana realizovan u partnerstvu s nadležnim obrazovnim institucijama zemalja učesnica, imao je za cilj unaprđenje digitalne pismenosti, razvoja kritičkog mišljenja i veština rešavanja problema i programiranja kod dece uzrasta od 10 do 15 godina. Takođe, prioriteti programa bili su stvaranje obrazovnog okruženja koje podstiče učenike da budu inovativni, sposobni da iskoriste potencijal novih tehnologija i da doprinesu ekonosmkom razvoju zemalja regiona.\nUvodnu reč na svečanoj konferenciji imala je Kler Sirs, rukovodilac programa „Škole za 21.vek” i zamenica regionalnog direktora za region „šire Evrope“, British Council iistakla ključne i ohrabrujuće rezultate, koji su postignuti ovim programom. „Ovo je najveći obrazovni program na Zapadnom Balkanu, koji uključuje sve osnovne škole, više od 4.000 direktora škola, 18.000 nastavnika i približno milion dece, kao i dodeljivanje više od 100.000 mikrobit-ova, džepnih računara školama i jedan je od najvećih ulaganja u sektor obrazovanja u poslednjih deset godina. Od velike je važnosti što su i devojčice i dečaci bili uključeni, kako bismo omogućili svim učenicima da se bolje pripreme za buduće karijere, kada će im sve ove veštine biti veoma potrebne“.\nVlada Republike Srbije i Ministarstvo prosvete, nauke i tehnološkog razvoja je pružilo punu podršku ovom programu, a prvi potpredsednik Vlade i ministar Branko Ružić naglasio je da: „Pružajući podršku programu činimo iskorak u pametniju budućnost za svako dete u Srbiji jer je obrazovanje i razvijanje novih veština ključno za njihov razvoj kao ličnosti, ali i građana“. Ministar Ružić istakao je važnost inkluzivnog obrazovanja: „Pristup obrazovanju bez diskriminacije, premošćavanje digitalnog jaza za svako dete u Srbiji i razvijanje novih veština putem primene digitalnih alata za učenje je imperativ za bolje sutra. Udruživanjem snaga svih partnera u sektoru obrazovanja posebnu pažnju smo, uprkos krizi izazvanoj pandemijom, posvetili uključivanju dece iz osetljivih grupa u obrazovni sistem kroz individualizovan rad.”\nNj. E. ambasadorka Ujedinjenog Kraljevstva u Srbiji Šan Makleod je istakla da je IT jedan od najdinamičnijih sektora srpske privrede i jedna od najplodotvornijih oblasti britansko-srpske saradnje. U tom smislu saradnja na ovom projektu predstavlja ulaganje u budućnost. Ambasadorka Makleod je zahvalila partnerima i posebno nastavnicima i direktorima više od 1.150 škola širom Srbije, koji su podstakli učešće više od 300.000 osnovaca tokom pet godina sprovođenja programa. „Posebno je značajan broj devojčica koje su dobile veštine i samopouzdanje za karijerni razvoj. Ove devojčice gradiće svoju budućnost u nauci i tehnologiji“, naglasila je britanska ambasadorka.\nNa jučerašnjem državnom takmičenju u progrmiranju uz pomoć mikrobit uređaja učestvovalo je 20 timova iz osnovnih škola širom Srbije. Pred članovima žirija bio je težak zadatak – donošenje odluke o najboljem radu. Svi timovi su imali inovativna i kreativna rešenja, a nijanse su presudile.\nTim učenika iz osnovne škole Đura Jakšić iz Beograda osvojio je prvo mesto sa projektom Pametna učionica. Uz primenu mikrobit uređaja, učenici su imali priliku da pokažu na koje sve načine je moguće rešiti probleme iz svog oruženja, a tim iz osnovne škole Jovan Cvijić izŠapca je osvojio drugo mesto sa projektom Helsi (Help me see). Treće mesto je pripalo osnovnoj školi Petar Leković iz Požegeza projekat Automatska samoposluga za beskućnike sa hologramskim uputstvom za upotrebu.\nPobednici državnog takmičenja u programiranju uz pomoć mikrobit uređaja\nPored glavnih nagrada za najinovativnije projekte iz Srbije dodeljene su i tri specijalne nagrade. Nagrada za najmlađi tim pripala je osnovnoj školi Vojvoda Stepa iz Beograda čiji je projekat Komplet za slepe i slabovide osobe, a osnovna škola Rade Dodić iz Trstenika je sa projekatom Pametni Staklenik osvojila zasluženu nagradu za tim sa najboljim projektom na temu zaštite životne sredine. Nagrada za tim koji je razvio najsloženiji kod pripala je osnovnoj školi Miroslav Antić sa Palića, sa projektom za najbolje napisan kod – Smart @ Home.\nDeo svečane konferencije bila je i panel diskusija – osvrt na rezultate programa „Škole za 21. vek“ i naredni koraci, na kojem su izlagali relevantni govornici zaključivši kako je program „Škole za 21. vek“ postavio snažne temelje za dalje pozitivne promene u obrazovnom sistemu Srbije.\nBeograd, 13. maj 2022.\nWrite a Reply or Comment Одустани од одговора\nBloomberg Adria predstavljena biznis zajednici 01/06/2022\nPredstavljeni rezultati povodom završetka programa Škole za 21. vek 13/05/2022\nOftalmolozi i udruženje pacijenata sa senilnom degeneracijom makule „Žuta mrlja“ upozoravaju: Oboljenje žute mrlje – najčešći uzrok slabog vida i slepila kod starijih osoba 07/05/2022\nU Srbiji pokrenuta kampanja „Blokiraj mržnju. Podeli ljubav!” 05/05/2022\n7 medijskih trendova koje treba pratiti 13/04/2022\nOlaf & McAteer © - Politika privatnosti\nOvaj veb-sajt koristi kolačiće kako bi se unapredilo korisničko iskustvo. Ukoliko nastavite sa korišćenjem ovog veb-sajta, saglasni ste sa upotrebom kolačića.


Apple uklanja antivirusne aplikacije iz App Store\nMobilni telefoni, 23.03.2015, 00:00 AM\nIzgleda da Apple ne voli poruku koju prisustvo antivirusnih aplikacija u njegovoj prodavnici aplikacija App Store šalje korisnicima. To kao da govori da iOS 8.2 nije dovoljno bezbedan sam po sebi i da su mu potrebne aplikacije drugih kompanija da se pobrinu za malvere i druge potencijalne probleme.\nApple je počeo da uklanja antivirusne i anitimalver aplikacije iz App Store, ili bar to tako izgleda, objavio je sajt Phonearena.com. Intego, firma koja proizvodi VirusBarrier objavila je da je Apple povukao njenu aplikaciju pod izgovorom da ima pogrešan opis. Prilikom pokušaja ponovnog postavljanja aplikacije, sa drugačijim, i mnogo jasnijim opisom, aplikacija je još jednom bila blokirana.\nPrema tvrdnjama kompanije Intego, to se dogodilo i nekim drugim firmama koje snabdevaju App Store antivirusnim programima. Apple izgleda ne želi da njegovi korisnici misle da iOS 8 ima bezbednosne propuste koji se mogu iskoristiti.\nMeđutim, Integova aplikacija VirusBarrier skenira emailove i fajlove u oblaku, a ne sam uređaj. Iz ove kompanije kažu da će aplikacija i dalje dobijati ažuriranja sve dok je na uređaju.\nKada je reč o bezbednosti, zaista nije bilo izveštaja o malverima koji su inficirali uređaje koji nisu jailbreakovani. Oni su bezbedni sve dok se korisnici drže App Store. Ipak, u poslednjih nekoliko meseci saznali smo za WireLurker, MasqueAtack i Xagent koji mogu da inficiraju i uređaje koji nisu jailbreakovani ako korisnici pokušaju da instaliraju aplikacije sa alternativnih marketa, podseća Phonearena


Jeremić: Ishod američkih izbora odrediće pravac svetskih kretanja u narednim godinama - CIRSD\nHome > Vesti > Jeremić: Ishod američkih izbora odrediće pravac svetskih kretanja u narednim godinama\n„Ovo je vreme tame - izjava je koja odjekuje kao opis nečega zlokobnog, kao i moralna optužnica. Te reči, međutim, nisu upućene stranoj državi niti ih je izgovorio neki neprijatelj Amerike, već kandidat za predsednika SAD Džo Bajden, koji je za sva posrtanja Amerike direktno optužio svog protivkandidata i aktuelnog predsednika Donalda Trampa“, rekao je Jeremić u diskusiji u organizaciji CIRSD-a, održanoj putem video veze.\n„Vreme političke obnove neće nastupiti samo protokom vremena. Nejednakost i socijalna nepravda nisu novi izazovi za američko društvo. Pokret ’Crni životi su važni’ je možda nov, ali Amerika ima dugu istoriju sličnih protesta“, naveo je Jeremić.\n„Nepoverenje u vladu je takođe problem koji dugo traje, kao i okoštavanje infrastrukture. Mediji su polarizovani godinama, a korozivni efekat specijalnih interesa na vođenje državnih poslova datira čitav vek unazad, a možda i duže. Ipak, sadašnji trenutak deluje posebno zbunjujuće“, dodao je Jeremić.\n„Podele među Amerikancima su postale u prethodne četiri godine žešće nego ikada u mom životu. Amerika je i ranije bila podeljena, ali nikada nije imala predsednika poput Donalda Trampa, koji toliko stvara podele i koristi ih“, rekla je Nira Tanden.\n„Amerika, kao jedna od najbogatijih država sveta, ostvarila je najgori rezultat u borbi protiv virusa korona – u SAD je umrlo više od 200.000 ljudi, većina njih zbog nekompetentnosti Trampove administracije“, dodala je Nira Tanden.\nOna je navela da trgovinski rat protiv Kine nije doneo rezultate - Kinezi nisu promenili svoje ponašanje, a platili su građani Amerike, jer je trgovinski deficit u razmeni sa Kinom u septembru bio najveći u istoriji SAD.\n„Nejednakost je rasla i dostigla dramatične razmere. Tramp je obećao da će zaustaviti izmeštanje proizvodnje iz Amerike, ali ni na tom polju nije učinio ništa“, rekla je Nira Tanden.\n„Trampova administracija postigla je spoljnopolitički uspeh normalizacijom odnosa Izraela i nekih od ključnih arapskih država, poput Bahreina i Ujedinjenih Arapskih Emirata. U današnje vreme teško je postići diplomatske pobede na Bliskom istoku i Tramp zaslužuje pohvale jer ih je ostvario“, rekao je Fontejn.


Institucije koje se bore protiv nepotizma i sukoba interesa, uz sve dokaze, nikada i nigdje ih ne vide: Banja Luka\nNepotizam i sukob interesa legalizovani su mimo svih pravnih i moralnih normi u slučaju zapošljavanja kćerke ministra poljoprivrede Republike Srpske Steve Mirjanića, ocjenjuju u nevladinim organizacijama koje se bave borbom protiv korupcije.\nZrinka Ivanković, ćerka ministra poljoprivrede Steve Mirjanića, zaposlena je prije šest mjeseci u Fondu za zaštitu životne sredine Republike Srpske, bez konkursa.\nU to vrijeme ministar Mirjanić bio je član upravnog odbora Fonda za zaštitu životne sredine.\nAdam Šukalo, poslanik u Narodnoj skupštini Republike Srpske uputio je tada inicijativu da se ispita sukob interesa Republičkoj komisiji za utvrđivanje sukoba interesa.\nNakon pet mjeseci rada, Republička komisija za utvrđivanje sukoba interesa Republike Srpske je utvrdila da sukoba interesa nije bilo, uz obrazloženje da "ćerka i ministar više ne žive zajedno", te da je ministar, dan prije nego što je njegova ćerka počela da radi u Fondu, podnio ostavku na mjesto člana Upravnog odbora Fonda za zaštitu životne sredine.\nInicijativa poslanika Narodne skupštine RS (na fotografiji) o sukobu interesa završena je negativnim odgovorom Komisije\nZa poslanika Adama Šukala, ovo je ruganje zakonima i kompletnoj javnosti Republike Srpske.\n"Obrazloženje koje je navela komisija ne odgovara ni činjeničnom stanju a ni zdravom razumu. Sama procedura zapošljavanja ćerke ministra je bila završena u momentu dok je ministar još uvijek bio član Upravnog odbora u Fondu za zaštitu životne sredine, a posebno iritira što je Komisija u obrazloženju javno pohvalila ministra Mirjanića zbog visoko moralnog čina, jer je podnio ostavku dan prije ćerkinog stupanja u radni odnos", kaže Šukalo.\nNa pitanje novinara o odluci Republičke komisije zbog zapošljavanja njegove ćerke, ministar Mirjanić je rekao "da ga ćerka nije pitala ništa kada se zapošljavala, a da jeste ne bi joj dao", uz opasku da je to njen izbor.\nIvana Korajlić iz Transparency International BiH kaže da su ovom odlukom nepotizam i sukob interesa legalizovani mimo svih pravnih i moralnih normi.\n"Praktično, ta priča o nepotizmu koja je prisutna već godinama i koja je ne samo legalizovana kroz druge zakone i procedure zapošljavanja, sad ovakvom odlukom ispada da je legalna i po Zakonu o sukobu interesa, iako on jasno naglašava na koga se odnosi primjenjuje i u kojim situacijama, a u ovoj situaciji je postojala direktna mogućnost za uticaj", kaže Korajlić.\nDženana Alađuz iz agencije Infohouse, koja je osnivač Antikorupcijske mreže u BiH (ACCOUNT), kaže da je nepotizam odavno postao pravilo ponašanja kod izabranih predstavnika vlasti i nosilaca visokih funkcija u javnom sektoru.\n"Kod nas je potpuno normalno da se zapošljavaju ljudi na iznimno važne ili manje važne pozicije bez ikakvog smisla i onda kada se neko čudi što nam je loše mogao bi samo da pogleda ko gdje radi i sve će mu biti jasno", kaže Alađuz.\nSlučaj Mirjanić nije izolovan kada su u pitanju visoki funkcioneri Republike Srpske.\nTako je svojevremeno Filip Cvijanović, sin predsjednice Vlade Republike Srpske Željke Cvijanović, zaposlen u Elektroprenosu BiH, iako je imao najmanji prosjek ocjena u odnosu na ostalih 12 kandidata, ali je najviše bodova dobio za intervju.\nU čemu je problem: Željka Cvijanović\nOna je tada izjavila: "Ne znam zašto bi bio problem da se dijete bilo kog pojedinca prijavi na konkurs i bude tamo izabran, a da pritom rukovodstvo te kompanije uopšte ne zna čija su to djeca.”\nEntitetski ministar finansija Zoran Tegeltija takođe je zaposlio svoju ćerku u Elektroprenosu.\nPoslanica u Parlamentu BiH Dušanka Majkić, poznata po uzimanju poslaničke otpremnine zbog odlaska u penziju i vraćanja na isti posao po ugovoru o djelu, zaposlila je svoje sinove u Poresku upravu Republike Srpske.\nBivša direktorica Investiciono-razvojne banke BiH Snježana Vujić, koja je ostala upamćena po aferi Bobar banke, zbog koje je sa još nekoliko lica uhapšena pod sumnjom da je oštetila bankarski sektor BiH za 123 miliona maraka, zaposlila je sina Marka upravo u Investiciono-razvojnoj banci.\nI ovako bi se moglo nabrajati u nedogled, ali uprkos tome institucije koje se bore protiv ovih anomalija uz sve dokaze nikada i nigdje ne vide nepotizam i sukob interesa.


Jul 1, 2020 - LAJKOVAC NA DLANU\nPrema Izveštaju Zavoda za javno zdravlje Valjevo o broju lica sa laboratorijski potvrđenom infekcijom COVID 19, broju hospitalizovanih i ishodu lečenja na dan 1. jula, u Lajkovcu ima dva nova pozitivna slučaja na COVID-19, dakle ukupno pet slučajeva tokom poslednja tri dana. U kućnoj izolaciji je sada pet lica iz Lajkovca. Kako saznajemo, jedna od novopozitivnih osoba iz Lajkovca, vraćena je sa banjskog lečenja, upravo zbog simptoma vezanih za korona virus. Sa ranije obolelima iz prethodnog talasa, u U Lajkovcu je prema ovim podacima ukupno 34 obolelih od korona virusa,…\nLajkovački osnovci, učenici 1/ 3 odeljenja OŠ “Mile Dubljević” sa svojom učiteljicom Vericom Adamović Tešić su među dvadeset najboljih i nagrađenih na konkursu „Dva lica sunca“ i osvojili su vrednu nagradu – UV indikator za svoju školu, vredan 1500 evra. Konkurs je realizovan ovog proleća, a UV indikator, koji su prvaci dobili kao nagradu, upravo je na samom kraju školske godine postavljen na školi u Lajkovcu, na vidnom mestu, na ulazu u školu namenjenom učenicima. Tokom realizacije konkursa i angažovanja učitelja i đaka nižih razreda osnovnih škola širom Srbije,…\nIzdvojeno odeljenje lajkovačke OŠ “Mile Dubljević” u Pepeljevcu je prema našim saznanjima jedino koje na kraju školske godine nije izostavilo tradicionalnu završnu priredbu svojih učenika. Završna priredba u školi u Pepeljevcu realizovana je danas uspešno u školskom dvorištu, u sjajnoj atmosferi i uz prelepo druženje. Sve je proteklo u najboljem redu, uz poštovanje svih aktuelnih preporuka. Ono što je specifično za školu u Pepeljevcu je saradnja dve učiteljice sa nastavnicom engleskog jezika, a rezultati su bili vidljivi i na ovoj priredbi. Blagodeti malih seoskih škola sa dušom, bile su…\nMAGIJA U RUKAMA MILENE KECMAN ĆIRIĆ\nMeđu nagrađenim pobednicima upravo realizovanog konkursa „Magija je u rukama nastavnika“ je Milena Kecman, do kraja ove školske godine dugogodišnja profesorka lajkovačke SŠ “17. septembar”, profesorka koju će zasigurno po njenoj originalnosti pamtiti mnoge generacije. U konkurenciji 700 radova, iz 269 osnovnih i 114 srednjih škola, dodeljeno je pet nagrada u širokoj kategoriji, i sedam specijalnih nagrada. Profesorki lajkovačke srednje škole dodeljena je jedna od pet nagrada u širokoj kategoriji i to četvrto mesto. Konkurencija je očigledno bila izuzetno jaka i velika je čast da je među nagrađenima profesorka lajkovačke…


Ministarka obećala pomoć "Večitima"! - Sportske.net\nMinistarka obećala pomoć "Večitima"!\nAlisa Marić potvrdila da će država pomoći fudbalskom klubu Crvena zvezda i košarkašima Partizana. Prvi koraci već učinjeni...\nMinistarka omladine i sporta Alisa Marić rekla je danas da će to ministartvo pomoći košarkaškom klubu Partizan i fudbalskom klubu Crvena zvezda i da će sa Ministarstvom finansija pronaći što prihvatljivije rešenje za njihova poreska dugovanja.\n"Da, pomoći ćemo. Preciznije, već smo učinili prve, ali važne korake u tom pravcu, u danima koji su prethodili ovom odgovoru. Ministarstvo omladine i sporta i Vlada Srbije angažovali su se da pronadju podršku za nevolje koje su snašle Partizan i Crvenu zvezdu, ali ne iz budžeta ili javnih preduzeća, već iz privatnog privrednog sektora u duhu preporuke da se pomogne sportu", navodi se u pismu ministrke.\nPredsednik košarkaškog kluba Partizan Predrag Danilović je krajem juna rekao je da je situacija takva da odmah može da "stavi ključ u bravu" i pozvao državu da pomogne crno-belima.\nSamo dan kasnije, predsednik fudbalskog kluba Crvena zvezda Dragan Džajić uputio je danas pismo ministarki omladine i sporta Alisi Marić u kojem je zatražio pomoć države da bi taj klub opstao.\nMinistarka Marić je navela da je oblast finasiranja sporta u Srbiji jasno uredjena i da se neće dogoditi da država plaća klubove iz budžeta za sport, osim ako se značajno ne promeni Zakon o sportu.\n"Čak i tada, teško je porediti potrebe profesionalnih fudbalskih i košarkaških klubova sa potrebama celokupnog reprezentativnog sporta Srbije, uključujući i fudbal i košarku", navela je Marić.\nOna je navela i da u Srbiji ne postoji kategorija neplaćanja poreza.\n"U ovoj državi ne postoji kategorija neplaćanja poreza. Postoji reprogram dugova i spremni smo da učestvujemo u razgovorima sa Ministarstvom finansija u pravcu pronalaženja što prihvatljivijih rešenja", kazala je ministarka sporta.\nMarić je rekla da je potrebno napraviti ambijent u kojem je investiranje u klubove dobrodošlo.\n"Ako je oslanjanje na javna preduzeća do sada bio vrhunac marketinških aktivnosti klubova u cilju pronalaženja strateških partnera, to ne vuče na dobro. Klub mora da bude partner koji se želi i za koga se kompanije bore. Iza svakog kluba trebalo bi da budu i plan i program i transparentnost finansija", kazala je ona.\n"I ovde ćemo pomoći. Ministarstvo će okupiti privredne subjekte iz privatnog sektora i uz saradnju sa klubovima, uticati da se kreira ambijent u kojem je investiranje dobrodošlo i gde će kompanije imati bitne poreske olakšice za ulaganje u sport", rekla je Marić.\nMinistarka je navela da su Partizan i Zvezda institucije koje treba da opstanu, ali i pozvala čelnike klubove da prestanu sa neprimerenim izjavama.\n"Crvena zvezda i Partizan jesu institucije koje ne samo da treba da opstanu već da budu i ubuduće ponos srpskog sporta. Isto tako, nadam se da jedna strana neće ponovo lakonski odbiti predlog ministra za pomirenjem zaraćenih strana, ne bi li se prestalo sa neprimerenim govorima službenih sportskih lica u javnosti", rekla je Marić.


Tužilaštvo predlaže pritvor za Dudakovića - Društvo - Dnevni list Danas\nPočetna » Društvo » Tužilaštvo predlaže pritvor za Dudakovića\nTužilaštvo predlaže pritvor za Dudakovića\nTužilaštvo BiH uputiće Sudu BiH predlog za određivanje mere pritvora ratnom komandantu Petog korpusa Armije BiH Atifu Dudakoviću i još 12 osoba, koji su uhapšeni zbg sumnje da su počinili ratni zločin nad Srbima, kao i nad bošnjačkim civilima i pripadnicima armije nekadašnje Autonomne pokrajine „Zapadna Bosna“.\n0Piše: Danas Online 28. aprila 2018. 18.12 Izmenjeno: 18.17\nKako se navodi u saopštenju Tužilaštva BiH, mere pritvora su predložene zbog opasnosti da bi boravkom na slobodi osumnjičeni mogli ometati istragu, prikrivati dokaze, te vršiti uticaj na svedoke ili saučesnike.\nHina je prenela da se Dudaković, koji je u petak uhapšen u Bihaću, nije na prvom pojavljivanju pred tužilaštvom izjasnio, te je zatražio dodatno vreme za odgovor o krivici za ratne zločine počinjene nad srpskim civilima i vojnicima.\n„Ma koliko hapšenje Atifa Dudakovića bilo zakasnelo ono je prilika da se kaže istina o zverstvima Petog korpusa i da se već jednom počne govoriti o tome kolike su Srbi žrtve bili i u ratu u Bosni i Hercegovini“, izjavio je danas ministar odbrane Srbije Aleksandar Vulin. On je izrazio nadu da će pravda najzad stići i da će ovo biti primer ili bar mogućnost da i Srbi počnu da veruju u pravdu.\narif dudakovic, bih, tuzilastvo


Sacramento Kings pobijedili Minesota Timberwolves 104-87 - 2004-05-17\nU polufinalnom susretu doigravanja u Zapadnoj konferenciji NBA lige ekipa domaćina Sacramento Kings savladali su tim Minesota Timberwolvesa sa 104-87. Najefikasniji u ekipi Kingsa bio je Peđa Stojaković sa 22 poena i osam skokova. Najviše poena na utakmici za tim iz Minnesote postigao je Latrell Sprewell, 27 dok je najuspješniji igrač NBA lige Kevin Garnett postigao 19 poena i imao je 11 skokova.\nOdlučujući susret ova dva tima biće odigran u srijedu u Minnesoti. Pobjednik utakmice, bilo da to bude ekipa iz Minnesote ili Sacramento će se krajem ovoga mjeseca u finalnom susretu sastati sa ekipom Los Angeles Lakersa.\nU polufinalnom susretu doigravanja u Istočnoj konferenciji NBA lige Detroit Pistonsi su pobijedili ekipu New Jersey Netsa sa 81-75. Najuspješniji u ekipi Pistonsa bili su Richard Hamilton sa 24 poena i Ben Wallace sa 20 skokova.\nPistonsi ili Netsi će se sastati sa pobjednikom polufinalnog susreta doigravanja Istočne konferencije između Indiana Pacersa i Miami Heata.


Dva polufinala za Nataliju Popović // Međunarodna scena (ATP, WTA, juniori) // Teniski Savez Srbije\nU dublu, Natalija je sa zemljakinjom Tijanom Spasojević osvojila treće mesto. U četvrtfinalu su pobedile Nadu Dimovsku (USA) i Saru Nikoćević (GBR) 6:4, 6:4, a u polufinalu su izgubile od prvih nosilaca, poljakinja Viktorie Kulik i Karoline Swilanowich 6:3, 6:3.\nNakon ovog uspeha Natalija Popović, članica kluba Tennis Point iz Čačka, podigla je svoj rejting na svetskoj teniskoj rang listi (ITF)\njuniorki za 138 mesta. Trenutno se nalazi na 583. poziciji, što je njen najbolji plasman do sada. U planu je da se tokom leta takmiči na turnirima ITF juniori, kao i da se oproba na profi takmičenjima, fjučersima koji se igraju u Srbiji.


FCUZ i vizire plaćao po duploj cijeni – uslovi dogovora nepoznati, Solak odobrio posao\nVlasnik jedne od firmi koja je među prvim u BiH pokrenula izradu vizira, kaže za Akta.ba kako je na veće količine njegova firma davala popuste kupcima, pa čak i 100 gratis vizira uz kupovinu 1000 komada.\nTo znači da je stvarna cijena vizira na kraju bila oko šest KM bez PDV-a.\nKaže da na tržištu ima i jeftinijih vizira, od onih koje radi njegova firma.\nCijene zavise od kvaliteta materijala koji se koristi za njegovu izradu, tako da je nakon svih priča o javnim nabavkama FCUZ-a u dilemi, da li su nabavljali najkvalitetnije materijale ili one na kojima će najviše zaraditi.\nZanimljivo je da je ova firma osim vizira dobila još nekoliko poslova kod FCUZ-a.\nDobili su posao nabavke 500 komada dvokomponentnih zaštitnih odijela u vrijednosti od 58.500 KM, te 50.000 zaštitnih odijela TIP 5 EN, vrijednih 1.989.000 KM, kao i posao isporuke 20 medicinskih kamera sa sistemom mjerenja tjelesne temperature od 77.220 KM, piše Akta.ba.


ACB: Debakl Laborala, Srbi dobri | Double - Double\nIz trenerskog ugla\nTransferi i glasine\n1 na 1 sa …\nACB: Debakl Laborala, Srbi dobri\nApril 6, 2015 Uros B.\tLeave a comment\nValensija je na svom parketu savladala davljenika u ACB, Morabank Andoru, rezultatom 95 – 91.\nValensija je do ključne prednosti došla već u prvoj četvrtini koju je dobila rezultatom 24 – 14. Posebno efikasno bilo je drugo poluvreme koje su gosti iz Andore rešili u svoju korist 54 – 52, ali to nije bilo dovoljno za preokret.\nNajbolji u ekipi Valensije bili su veteran Martinez sa 21 poenom, i mladi Giljem Vives sa 20 poena, a odličan je bio i Pau Ribas sa 17 poena i 7 asistencija. Nemanja Nedović je imao samo 2 poena, dok je Lučić bio dobar sa 13 poena i 5 skokova.\nsport.es: Luka Bogdanović\nU redovima Andore najbolji je bio Luka Bogdanović sa 18 poena , a odličan je bio i Nejt Džavaji sa 14 poena.\nUnikaha je ostvarila važnu pobedu na gostovanju Fuenlabradi, u predgrađu Madrida, rezultatom 78 – 75.\nFuenlabrada je bila bolja u prvom poluvremenu i na odmor je poenal + 7. Do preokreta dolazi u trećoj četvrtini koju Unikaha dobija sa 27 – 16.\nNajbolji u redovima tima Đoana Plaze bili su Tulson sa 23 poena, i Džejson Grejndžer sa 10 poena i 6 asistencija.Stefan Marković je dodao 8 poena.\nU Fuenlabradi odličan je bio Endi Penko sa 21 poenom, a Cvetković je dodao 13.\nEkipa Saragose nije uspela da načini veliko iznenađenje i savlada veliki Real Madrid u svojoj dvorani. Na kraju bilo je 80 – 74 za ekipu Pabla Lasa.\nNajbolji u redovima Madriđana bili su Kerol sa 14 poena, kao i Rodrigez sa 12. Pabla Lasa može da zabrine povreda Rudi Fernandeza, koji je teren napustio nakon nešto više od 11 minuta igre sa jakim bolom u leđima.\nU ekipi Saragose najbolji su bili Jelovac sa 21 poenom i Katić sa 16 poena.\nEkipa Tenerifa razbila je Laboral Kuču na Kanarskim ostrvima rezultatom 91 – 56. Laboral je pre dolaska na Kanare bio u dobrom ritmu, ali je domaćin bio jako raspoložen.\nSjajnu partiju pružili su Rost sa 15 poena, kao i Saul Blanko sa 16. Nikolas Ričoti je imao par spektakularnih poteza, posebno jedno zakucavanje koje je bilo u NBA stilu.\nNajbolji u Kuči bili su Majk Džejms sa 16 i Mirza Begić sa 15 poena.\nEkipa Barselone lako je porazila Mursiju u gostima rezultatom 76 – 64.\nNajbolji u Barsi bio je Macej Lampe sa 13 poena, dok je Hezonja igrao samo 11 minuta i zabeležio 3 poena. U ekipi Mursije najbolji je bio Nemanja Radović sa 16 poena.\nLuka Dončić MVP Lige Endese (VIDEO)\nŠpanija: Regularni deo je završen, Enis i Bjelica odlični\nPobeda Hjustona na domaćem parketu (VIDEO)\nBreša napravila veliko iznenađenje u Milanu\nOrlando zainteresovan za Toma Izoa\nDvejn Kejsi glavna želja Detroita\nTurska: Efes izbacio Darušafaku, Tofaš slavio u produžetku


Dogovorena saradnja između CEST-a FBiH i Ministarstva pravde BiH\nFoto: Murtezić i Grubeša: Uvjerili smo se da ovdje imamo najbolje predavače ( A. Kuburović)\nMinistar Grubeša posjetio Centar za edukaciju sudija i tužilaca FBiH\nDogovorili smo model kako da unaprijedimo buduću saradnju između Ministarstva pravde BiH i Centra za edukaciju sudija i tužilaca FBiH (CEST FBiH), kazao je jučer ministar pravde BiH Josip Grubeša nakon što je obišao prostorije CEST-a FBiH.\nDodao je da je današnju posjetu iskoristio kako bi pokazao da različiti nivoi mogu sarađivati.\n- Iz prve ruke smo se uvjerili da Centar redovno obavlja sve edukacije i vrši obuku sudija i tužilaca. Uvjerili smo se da ovdje imamo najbolje predavače i dogovorili smo model kako da unaprijedimo našu saradnju. Kad govorimo o pravosuđu u BiH svi imamo neke primjedbe i postavlja nam se pitanje da li su naši ljudi u pravosuđu dovoljno educirani i kvalitetni. Ovdje smo se mogli uvjeriti da se svima na jednak način omogućava da se educiraju – pojasnio je Grubeša.\nPrema njegovim riječima, razgovarano je i o budućoj saradnji, jer u BiH uvijek postoje problemi finansijske prirode.\nArben Murtezić, direktor centra za edukaciju sudija i tužilaca FBiH kazao je da su današnju posjetu iskoristili kako bi ministra Grubešu upoznali s radom Centra.\n- Imamo zajednički posao koji je vezan za evropske integracije i u tome se naši ciljevi i rad u mnogo čemu preklapaju. Iskoristili smo priliku da vidimo koje su to naše mogućnosti, te kako možemo pomoći da napravimo sinergiju između naših institucija. Edukacija je i za najrazvijenije zemlje je izazov, posebno zbog novih oblika kriminaliteta koji se pojavljuju – pojasnio je Murtezić.\nMinistarstvo pravde CEST FBIH\nTarik Filipović: Nikada nisam mislio da ću se zaljubiti u ženu koja ima dijete\n18.02.2019 19:13 > 19:54


Dan online - Regioni: Danas odluka MORT-a - 2019-03-20\nRegioni U BUDVI PROTESTOVALI VLASNICI PRIVREMENIH OBJEKATA, ODRŽAN I SASTANAK U PROSTORIJAMA MORSKOG DOBRA\nProtest u Budvi (Foto: portal Vijesti) Danas odluka MORT-a\nBUDVA- Više od 200 ljudi okupilo se juče na kružnom toku na ulazu u Budvi u znak protesta, zahtijevajući od Ministatrstva održivog razvoja i turizma i JP,,Morsko dobro” da im dozvoli da njihovi lokali ostanu na dijelu šetališta prema moru kod gradske pošte. Protestu su, kako je prenio portal „Vijesti”, prisustvovali zakupci i radnici šest otvorenih diskoteka, kao i osam trgovačkih lokala brze hrane i restorana.\nProtest je zakazan i za danas, kada bi resorno ministarstvo trebalo da odluči o zahtjevu da se diskotekama dozvoli rad još ove sezone, a da objekte uklone najkasnije do 31. oktobra.\nDok se na kružnom toku odvijao protest, u prostorijama Morskog dobra održavan je sastanak kome su prisustvovali ministar Pavle Radulović, direktor Morskog dobra Predrag Jelušić, gradonačelnik Budve Marko Bato Carević i avokat Zoran Piperović, pravni zastupnik vlasnika šest diskoteka. -Ostali smo na svojim pozicijama, ministarstvo nije saglasno da takva ponuda ostane, to nije primjerena lokacija za takvu vrstu ponude. Carević je suštinski saglasan sa vlasnicima lokala, ali formalno ne može da reaguje jer je incijativa za njihovo uklanjanje već jednom artikulisana od njegovog prethodnika. Morsko dobro i zakupci su saglasni da se iz ovoga nađe izlaz, kazao je Radulović nakon sastanka.\nI on je saglasan da je potrebno naći izlaz.\n-Oni tamo imaju vrijednu imovinu, nije im obezbijeđena lokacija na koju bi je preselili. Artikulisan je zahtjev da se lokalima dozvoli da rade još ovu sezonu, pod uslovom da se obavežu da ih sami uklone do 31. oktobra, kazao je Radulović.


Tanja Savić se posvađala sa mužem na Draganinom koncertu!\nOctober 5, 2014 Beba Estrada vesti One comment\n– Već odavno je poznato da je Dušan ljubomoran i o tome se nekoliko puta pisalo u medijima. Kada su stigli na koncert Dragane Mirković, bili su veoma nasmejani i ništa nije upućivalo na to da će se bilo šta promeniti. Po dolasku u „Arenu, smestili su se u jednu od loža, a onda se desio skandal. Tanja je sedela u jednom delu i razgovarala sa izvesnim muškarcem. Kada se okrenuo i ugledao Tanju kako se smeje sa anonimnim dečkom, Dušan je dobio napad ljubomore i poleteo ka njima. Odmah je počeo da se svađa sa njim, ali i da viče, neprijatnu situaciju su videli i ljudi sa strane, ali se on nije na to obazirao – izjavio je izvor koji se našao na licu mesta i dodao da su celo veče bili nervozni.\n– Nakon žučne rasprave, njih dvoje su se smirili i nastavili da prate koncert, ali su sve vreme bili nervozni i ljuti. Po završenom nastupu, uputili su se na Draganinu proslavu povodom jubileja, ali se ni tamo nisu ponašali srećno i zaljubljeno. U salu su ušli vidno neraspoloženi i sve vreme su imali veštački osmeh – dodao je izvor koji se našao i na proslavi.\nČitaj još Ana Stanić u bikiniju!\nKako bismo čuli Tanjin i Dušanov komentar, pozvali smo ih na telefone poznate redakciji, ali su ostali nedostupni.\n« Pinkove Zvezde: Najteža odluka do sada!\nKad Crvena jabuka svira Bešlićeve pesme! (VIDEO) »\nPingback: Tanja Savić se posvađala sa mužem na Draganinom koncertu! | www.FOLKOTEKA.com


MILICA DUJAKOVIĆ – PRVA U RUSIJI\nU četvrtak, 6. aprila 2017. godine, povodom osvojenog prvog mesta na Međunarodnoj konferenciji, predsednik opštine, Branislav Šušnica, ugostio je u svom kabinetu Milicu Dujaković, učenicu 8. razreda OŠ „Zdravko Čelar“ iz Čelareva i Ljubicu Milićević, profesra ruskog jezika.\nKonferencija pod nazivom “Dečiji svet otkrića, stvaralaštva i postignuća“ održala se u ruskom gradu Kostromi, a učestvovali su predstavnici Poljske, Srbije, Slovačke, Belorusije, Kazahstana, Donjecke Narodne Republike, kao i predstavnici regiona iz Rusije, zajedno sa svojim nastavnicima – mentorima. Učenici, pedagozi, naučnici i roditelji razgovarali su na temu – ČIME SE BAVE DECA U SLOBODNO VREME?\nNa ovu temu Milica je napisala zanimljiv rad i u svom predstavljanju rekla da mladi u tom dobu žele mnogo toga da probaju, rizikuju, traže sebe i sve je prvi put. Ovo je bio njen prvi istraživački rad i nastup pred mnogobrojnom publikom. Milica je zauzela 1. mesto i popela se na pobedničko postolje sa zastavom Srbije u rukama. Njena želja je da postane novinar.\nUčenica i njena nastavnica iskoristile su ovu priliku da se zahvale predsedniku opštine koji je prepoznao važnost učešća u finalu ove konferencije i izdvojio sredstva kako bi pomogao da otputuju u Rusiju.\nBranislav Šušnica je čestitao na postignutom rezultatu i istakao da će uvek biti na raspolaganju za mlade ljude koji žele da svojim radom i trudom postignu uspeh.


Meridian sa svojim zaposlenima donirao pomoć i u Herceg Novom | Meridian Sport - Najnovije sportske vijesti\nPokazujući da joj društvena odgovornost nije samo formalna proklamacija već prioritetna korporativna vrijednost, kompanija Meridian svoju veliku akciju pomoći građanima Crne Gore najugroženijim globalnom pandemijom nastavila je u Herceg Novom.\nNakon Budve, Berana i Nikšića, Meridian je i ovoga puta donirao veliki broj paketa pomoći Crvenom krstu u Herceg Novom, koje će zajedno podijeliti onima kojima je pomoć najpotrebnija. Inače, Herceg Novi je drugi primorski grad u kojem je akcija sprovedena, nakon Budve, gdje je tamošnjem Crvenom krstu takođe doniran veliki broj paketa pomoći.\nPrethodni tekstNajdominantniji tokom četiri godine!\nSledeći tekstPOL PIRS – POUKA ZA LJUDE SA PROBLEMIMA\nAnđa 22 aprila, 2020 At 17:04\nLucija Anđelić - 28 aprila, 2020 21\nLucija Anđelić - 12 aprila, 2020 20


SRPSKI TENISERI U ČETVRTFINALU DEJVIS KUPA – Sportski savez Beograda\nPočetnaTenisSRPSKI TENISERI U ČETVRTFINALU DEJVIS KUPA\nSrpski teniseri plasirali su se u četvrtfinale premijernog izdanja novog formata Dejvis kupa kao prvoplasirana ekipa u grupi A, pošto su u drugom kolu bili bolji od Francuske. Odlučujući poen “orlovima” doneo je drugi reket sveta Novak Đoković, koji je sa 6:3, 6:3 bio bolji od Benoe Pera. Prethodno, prvi poen Srbiji protiv “trikolora” doneo je Filip Krajinović, koji je savladao Žoa Filfreda Congu 7:5, 7:6. Novak se nije mnogo namučio protiv Pera, iako početak meča nije nagoveštavao takav epilog, s obzirom da je Francuz u uvodnom gemu imao dve brejk prilike.\nNovak je tada uspeo da sačuva servis i sačeka pravu priliku da brejkom napravi ključnu prednost. Ona je došla u 8. gemu, kada je srpski as iskoristio poslednju, od dve vezane prilike za oduzimanje servisa rivalu, posle čega je, uz jedan izgubljen poen osvojio prvi set.\nU drugom je najbolji srpski teniser je znatno ranije najavio konačan epilog duela. Već u trećem gemu Novak je uspeo da oduzme servis rivalu i potom rutinski sačuva stečenu prednost, a trijumf je overio brejkom uz samo jedan izgubljen poen.\nU igri parova, koja nije imala rezultatski značaj, Janko Tipsarević i Viktor Troicki su izgubili od Pjera Erbera i Nikole Maua, za samo sat i 15 minuta igre – 6:4, 6:4.\nRival teniskoj reprezentaciji Srbije u četvrtfinalu Dejvis kupa biće selekcija Rusije. Meč je na programu sutra, a za Rusiju igraju Karen Hačanov, Andrej Rubljov i Evgenij Donskoj, dok je Danil Medvedev povređen.


Kako je nastao spomenik knezu Mihailu i zašto izgleda baš ovako | Original\n02/07/2020 01/07/2020 Legenda by editor\nKako je nastao spomenik knezu Mihailu i zašto izgleda baš ovako\nBeograđani i beogradski turisti od skoro uživaju u restauriranom spomeniku knezu Mihailu Obrenoviću. Patina, prljavština i manja oštećenja su očišćeni i sanirani u kratkom roku, pa spomenik nije dugo bio zaklonjen skelama i zaštitnim platnom. Sama statua je osvanula u punom sjaju, a likovi i narativ na reljefu postamenta su postali prepoznatljivi i čitljivi.\nMeđutim, malo ljudi zna kako je nastao spomenik knezu Mihailu, izuzev netačne legende da je autor skulpture, vajar Enriko Paci, izvršio samoubistvo jer je shvatio da knezu Mihailu nije izvajao kapu na glavi.\nIz tih razloga bilo bi korisno bar u kratkim crtama predstaviti istorijat nastanka spomenika i zbog čega je Beograd dobio baš ovu varijantu, piše Gradnja.rs.\nOdbijena ruska varijanta\nKada se u javnosti proširila vest da je prvo mesto na konkursu za spomenik Stefanu Nemanji odnelo delo ruskog vajara Aleksandra Rukavišnjikova, mnoge kolege istoričari umetnosti su očekivale sličan scenario kao u slučaju memorijala knezu Mihailu.\nPonajviše zato što estetika ruskih spomenika nije baš bila u saglasju sa ukusom srpskog naroda i poručilaca, o čemu govori i epizoda sa kneževim spomenikom.\nNakon vesti o smrti kneza Mihaila, prve skice za spomenik podneo je ruski vajar Mihail Osipovič Mikešin koji je povodom nekih ranijih poslova već bio u kontaktu sa srpskim političarima i drugim stručnjacima. Mikešin tada prilaže dva spomenika, čija namena i koncept su bili potpuno različiti.\nSpomenik koji je imao pozitivan prijem kod poručilaca i javnosti imao je namenu javne skulpturalne kompozicije koja bi bila postavljena na prostoru Velike pijace (danas Studentski trg) i predstavljala je kneza Mihaila u stojećoj figuri, kako se oslanja na sto sa draperijom, na kojem su vladarske insignije (kruna i žezlo), dok sa druge strane, u polu klečećem položaju Ali Riza paša spušta ključeve oslobođenog Beograda/drugih gradova.\nPoseban detalj bila je simbolična statua Srbina, koji kleči na samom dnu postamenta, koji dletom kleše poslednje slovo natpisa – Tvoja mis’o poginuti neće.\nMeđutim, ovo je bio samo javni spomenik namenjen urbanoj sredini i nosio je sve njegove atribute, ali vajar je za pokojnog kneza imao daleko ambicioznije planove.\nMikešin je smatrao da telo kneza Mihaila mora biti sahranjeno u neki sakralni objekat i da bi za tu potrebu bila najprikladnija posebna kapela. Iz tih razloga on projektuje monumentalnu i za srpsku sredinu do tada neviđenu kapelu, koja bi bila izvedena nedaleko od mesta Mihailove pogibije u Topčideru.\nSložena kompozicija je imala nekoliko nivoa, pri čemu se ulaz u kapelu nalazio u prizemlju i bio je flankiran dvema fontanama. Iznad kapele, uzdizao se spomenik, do kojeg se dolazilo masivnim dvokrakim stepeništem, na kojem je knez Mihailo predstavljen u poluležećem stavu u vojničkoj uniformi, dok mu sa levog boka prilazi zmija otrovnica i ujeda ga pod levu mišicu. Ovaj, tada i u Carskoj Rusiji već uveliko prevaziđen koncept, bio je idealističko-romantičarski prikaz vladara-martira i njegove tragične sudbine.\nPostoje najmanje dva razloga zašto ovaj spomenik nije naišao na odobravanje javnosti. Prvi je da srpski narod, tada još uvek tradicionalano-pravoslavno odgojen i uobličen, nije mogao da prihvati da jedna memorijalna kapela ne poseduje oblik sakralne građevine i to neke koja bi bila izvedena u romentičarsko-srednjovekovnoj arhitekturi i koja bi svakom posmatraču jasno ukazivala da je reč o crkvenom objektu.\nPo nekima, ovo je bio i pomalo idolopoklonički spomen-kompleks, što nije bio cilj poručioca. Drugi razlog je da Srbi tada (a izleda i nikada nadalje) nisu mogli da prihvate koncept vladara-martira već isključivo vladara-pobednika i da je spomenik knezu morao biti izveden u vidu neke druge kompozicije, koja će vladara da prikaže u reprezentativnoj formi.\nPrihvaćena italijanska varijanta\nNakon više peripetija, ruski vajar je odbijen, a država raspisuje, najpre uži pozivni, a zatim mnogo širi javni konkurs, u leto 1873. godine, na koji se javilo preko 60 domaćih i evropskih umetnika.\nKonkursom je predviđeno da spomenik bude postavljen na Pozorišnom trgu (danas Trg Republike), ali nije predviđao koncept spomenika. Dodeljene su tri nagrade, a svako od rešenja je podrazumevalo skulpturu kneza Mihaila u stojećoj figuri, sa pratećim motivima i personifikacijama.\nMeđutim, nakon više peripetija i političkih previranja, odluku o izboru rešenja preuzima Skupština, koja se u novembru 1873. godine odlučuje za rešenje Enrika Pacija.\nTu su takođe moguća dva razloga. Prvi da je jedino ovaj vajar na konkursu priložio spomenik u vidu konjaničke statue, a drugi da je ovaj izbor pobedničkog rešenja donešen u duhu tada značajnih povoljnih političkih odnosa između Kneževine Srbije i Kraljevine Italije.\nU svakom slučaju, ove srećne okolnosti su iznedrile, možda i do današnjih dana, najlepši i najmonumentalniji spomenik u Beogradu, koji će po svom konceptu, formi i skladu motiva možda još dugo biti neprevaziđen uzor mnogim domaćim i inostranim vajarima.\nPročitajte i: Beograd na spisku 5 najkreativnijih gradova na svetu\nTagovi: beograd enriko paci Featured istorijat knez mihailo obrenović knez mihailova nastanak spomenik\nNovi brojNovi broj magazina Original donosi: Diskriminacija ima jedno ime, ali mnogo oblika!\nBudi inspiracija, Budi odgovoranŠta nam poručuje nova naslovnica britanskog Vogue-a?


Fudbaleri Ajntrahta nisu uspeli da prekinu seriju remija u Bundesligi, pošto su u 22. kolu odigrali nerešeno sa Borusijom iz Menhengladbaha - 1:1.\nTim iz Frankfurta je po svaku cenu želeo da pobedi i na taj način se dodatno priključi ekipama koje se nalaze u vrhu, no u tome nije uspeo. Jeste vodio domaćin, ali je u trenucima kada se meč lomio (u završnici) ostao bez planirana dva boda.\nDetalj sa meča između Ajntahta i Menhengladbaha\nTako je Ajntraht do prednosti došao u sudijskoj nadoknadi prvog poluvremena, kada je Da Košta pogodio i činilo se da će do kraja uspeti da sačuva vođstvo i da se konačno raduje.\nAli, pitali su se nešto i fudbaleri Borusije iz Menhengladbaha, koji su do kraja meča uspeli da poravnaju rezultat, te su preko Zakarije u 82. minutu došli do vrednog boda na gostovanju ekipi koja se takođe bori za izlazak u Evropu.\nDa napomenemo, za Ajntraht su od početka meča igrali Filip Kostić i Mijat Gaćinović, dok je Luka Jović, najbolji strelac Bundeslige, u igru ušao u 84. minutu umesto Anta Rebića.


homepod | Android Market\nApple je omogućio novu opciju za HomePod koja omogućava pretragu pesama na osnovu teksta. Drugim rečima, kada se desi da se korisnik seti teksta, ali nije siguran koje je ime pesme, može je pronaći uz malo pevanja, bez naziva autora ili pesme.\nDa bi bilo koja od skorije dodatih opcija radila na HomePodu, potrebno je da iPhone bude nadograđen na iOS12, a takođe je potrebno da se uradi nadogradnja i za HomePod. Nakon ovoga, pretraga pesama prema tekstu bi trebala da radi. Koliko je to lako, ilustruje primer da je dovoljno da se samo kaže „Hey, Siri, play the song that goes…“ i izgovori deo teksta kog se korisnik seća. Na primer ako tražite pesmu sa: „You can’t be what you were“ uključiće se post-punk klasik Badmouth od Fugazi.\nDa bi HomePod mogao da pronađe željenu pesmu, ona se mora nalaziti na AppleMusic servisu. Prema rečima Apple-a, u ovom trenutku servis broji preko 50 miliona pesama, tako da je velika šansa da se pesma pronađe. Međutim, pretraga pesama koje nisu na engleskom može da bude problematična. U tom slučaju je bolje tražiti pesmu prema tačnom nazivu.\nBy android • Android vesti • 0 • Tags: Apple, homepod, Tekst


“Čisto iz ljubavi - za bolje sutra” - YU ECO RTV\nNaslovna / Društvo / “Čisto iz ljubavi – za bolje sutra”\nGoran 27 маја, 2022\tDruštvo, ekologija Napiši komentar 38 Pregledi\nVolonteri Udruženja “Čepom do osmeha” očistili su danas terentu stanicu preko preko puta Lidla u okviru akcije “Čisto iz ljubavi- za bolje sutra”.\nMilorad Novković je iz Novog Sada danas došao u Suboticu da pomogne u čišćenju smeća, zajedno sa drugim volonterima iz Udruženja “Čepom do osmeha”. Milorad je volonter u udruženju već 6 godina i kada god može odaziva se na njihove akcije.\nHumanitarno Udruženje građana “Čepom do osmeha” danas je u našem gradu sprovelo akciju “Čisto iz ljubavi- za bolje sutra”. Oko 35 volontera iz Subotice, Novog Sada, Sente, Sombora i Inđije čistilo je prostor teretne stanice preko puta Lidla sa ciljem da pomognu u očuvanju životne sredine i da svojim primerom daju primer ostalima.\nAkcija “Čisto iz ljubavi- za bolje sutra” sprovodi se na 8 lokacija u Srbiji, a Subotica je sedma lokacija na kojoj su volonteri Udruženja “Čepom do osmeha” čistili. Gradovi u kojima su do sada održane akcije su Novi Pazar,Čačak,Valjevo,Nova Pazova, Vranje i Niš.\nPrethodna Prolećna akcija u MZ Gat\nSledeća Padavine od pre dva dana dobro došle usevima


Poraz od komšija (VIDEO) – ZoomUe\nPoraz od komšija (VIDEO)\nby Zoran Kanacki · Published 7 oktobra, 2018 · Updated 7 oktobra, 2018\nUŽICE – Sloboda je poražena pred svojim navijačima od Borca iz Čačka ali to ne treba da brine jer Čačani u ovom trenutku nisu reper.\nPred 1200 gledalaca u hali sportova Veliki park Sloboda i Borac su odigrali jedan dobar, takmičarski meč u kom su puleni Jovice Arsića pokazali više zrelosti i smirenosti pa rezultat nije ni jednog trenutka dolazio u pitanje.\nUžička publika je sa nestrpljenjem čekala ovaj meč jer je igrački kadar dosta promenjen, pa su želeli da vide o kakvim se igračima radi. Utakmica je počela minutom ćutanja za Dragana Popovića potpredsednika KK Sloboda, a posthumnu plaketu njegovom sinu Vasiliju Popoviću uručio je Dejan Hristovski.\nBorac je od samog starta stavio do znanja da neće ništa prepuštati slučaju i prvu četvrtinu rešava u svoju korist 27:18. U drugoj četvrini Borac je predvođen Ilijom i Radovanom Đokovićem kao i neverovatnim Marinovićem imao najveću prednost od 15 poena (28:43) ali se mora reći da su domaći igrači bili izuzetno dekoncentrisani sa linije slobodnih bacanja o čemu svedoči podatak da su pri rezultatu 27:41 promašili čak pet šuteva, pa nisu ni mogli boljem da se nadaju do kraja poluvremena koje je završeno rezultatom 35:48.\nMalo su se zategli domaći igrači pa su na momente pretili Čačanima, a najbliži su bili u 25. minutu kada su dva Amerikanca u redovima Slobode svojom akcijom podigli na noge celu halu. Ali gosti još jednom lagano odbijaju napad protivnika i do kraja treće četvrtine ponovo je bila pristojna razlika u njihovu korist 62:76. Sloboda u uvodnim trenucima poslednje četvrtine pravi seriju 7:0 želeći da uđe u neizvseniju završnicu što košarkaši Borca nisu dozvolili i na krajusu sasvim zasluženo odneli ceo plen iz Užica. Radovan Đoković je bio najefikasniji u redovima Borca sa 19 poena ( 1/4 za dva, 4/6 za tri i 5/6 za jedan poen), kapiten Marinović je ubacio 16 dok su dvocifreni bili i Ilija Đoković 11 i Filip Zekavičić 10. Kod domaće ekipe Sava Trajković je imao skor od 14 poena sa dobrim procentima šuta ( 100% za dva, i 75% u šutu za tri i sa linije slobodnih bacanja) Hristov je postigao 13 a Abrams poen manje. Kadiri i Čomagić su ubacili po 10 poena.\nSve u svemu dobar košarkaški meč u kom je svaki detalj bio na visokom nivou.\nTags: KK Borac ČačakKK Sloboda UžiceKLS\nby Vesna Đurović · Published 12 aprila, 2020\nby Vesna Đurović · Published 5 juna, 2020\nby branko · Published 24 januara, 2016\nNext story Saradnja FK Vojvodine i Palisada\nPrevious story Presušila Jošanica (VIDEO)


Kako saznaju “Nezavisne novine”, Vlada Nemačke je u protekla dva meseca obavestila sve članice Saveta za sprovođenje mira i ostale međunarodne partnere da Nemačka planira da predloži svog kandidata, ali bez navođenja imena jer je Šmit formalno mogao postati kandidat tek nakon potvrde u Bundestagu, a od početka je bio informisan i sadašnji visoki predstavnik u BiH Valentin Incko, prenosi Srpskainfo.\nList prenosi da je u medijima u BiH proteklih meseci bilo mnogo spekulacija, na koje Nemačka nije mogla da odgovori jer Šmit formalno nije bio kandidat.\nNemačka odbacuje spekulacije koje su se pojavile u medijima o tome da je Šmitov dolazak dogovoren sa Rusijom, da Vlada SAD nije bila obaveštena, kao i ostale spekulacije.\nNemačka želi da radi sa svima bez razlike u BiH na ispunjavanju pet plus dva uslova za zatvaranje OHR-a, kako bi BiH što pre mogla da bude primljena u EU, rečeno je Nezavisnim.\nFond solidarnosti za dijagnostiku i lečenje obolenja, stanja i povreda dece u inostranstvu u prošloj godini za lečenje i dijagnostiku 107 dece u inostranstvu izdvojio je oko 6,1 milion KM.\nZa DRAŽENKOM iz Niša svi su se okretali kad smo je doterali: Preobrazila se u NEVEROVATNU LEPOTICU!


Nezvanično:Bogatić ima struju,nije nam poznato kada će je imati sve MZ\n29.04.2020 Nezvanično:Bogatić ima struju,nije nam poznato kada će je imati sve MZ\nKako smo, oko 23,50 nezvanično saznali, sve Mesne zajednice na teritoriji opštine Bogatić ostale su bez električne energije oko 23:15h. (28.04.2020.)\nOd tada smo pokušavali da od nadležnih saznamo kada će se uspostaviti redovno snabdevanje strujom svih potrošača na teritoriji naše opštine. Nažalost, do 1,40h (29,04.2020.) niko se nije javljao na naše pozive na telefone sa kojih, inače, dobijamo obaveštenja o planskim isključenjima. Pretpostavljamo da je dežurna, ili više ekipa, na terenu.\nNadamo se da će do jutra snabdevanje električnom energijom biti stabilizovano. U momentu kada pišemo ovu vest MZ Bogatić ima struju, a kakva je trenutna situacija u drugim Mesnim zajednicama nije nam poznato.\nStoga, molimo pratioce portala i fejs stranice, ako želite, možete u komentarima ove vesti ostavljati informaciju kakvo je trenutno stanje u Vašem mestu. Možda bude od pomoći tehničarima na terenu, ako je u pitanju, eventualno, veći kvar i ako ovu vest budu čitali.\nIzvinjavamo se što nismo uspeli da obezbedimo potpunu informaciju, nadamo se da smo bar malo pomogli.\nRedakcija Mačva Info!\nVi ste posetilac br: 16 131 043


VELIKA BRITANIJA U PROBLEMU: Mere vlade nisu išle u korak sa ograničenjima, mnogim malim preduzećima preti zatvaranje | Novosti.RS\nFSB procenjuje da bi bez vladine pomoći za lakše otklanjanje posledica pandemije kovida-19, više od 250.000 preduzeća moglo da bude ugašeno. Te procene temelje se na istraživanju sprovedenom među 1.400 malih preduzeća, od kojih je pet odsto odgovorilo da očekuju zatvaranje u ovoj godini. Kada bi se te brojke preslikale na celu zemlju, približno 250.000 od 5,9 miliona malih preduzeća u Velikoj Britaniji moglo bi da nestane.\nPredsednik FSB-a Majk Čeri izjavio je da "razvoj mera podrške kompanijama nije išao u korak sa intenziviranjem ograničenja" uvedenih radi suzbijanja kovida-19.\n- Kao rezultat toga, rizikujemo da izgubimo stotine hiljada jako dobrih, u budućnosti održivih malih reoduzeća, na ogromnu štetu za lokalne zajednice i živote pojedinaca - rekao je Čeri.\nUdruženje je Ministarstvu finansija predložilo uvođenje podrške koja bi trebalo da pomognu mnogim samozaposlenim radnicima i preduzetnicima, koji su trenutno isključeni iz programa pomoći.\nAko dobije zeleno svetlo ministara, FSB-ov predloženi program pomoći omogućio bi isplatu do 7.500 bespovratnih funti za kompenzaciju tromesečne izgubljene dobiti. Ta bi mera bila ograničena na one koji zarađuju manje od 50.000 funti godišnje.\nOdluka ministarstva o ovom predlogu očekuje se do kraja meseca.\nIz ministarstva finansija su saopštili da trenutno nemaju ništa u planu, i da su programi podrške osmišljeni kako bi pomoć dobili oni kojima je najpotrebnija, štiteći istovremeno poreske obveznike od prevara..\nVelika Britanija Privreda FSB mala preduzeća


Vašington, 5. februar - Prvi potredsednik Vlade Republike Srbije i ministar spoljnih poslova Ivica Dačić prvog dana posete SAD-u sastao se sa visokim predstavnicima američke administracije, predstavnicima Kongresa i Senata.\nMinistar Dačić razgovarao je se sa pomoćnikom državnog sekretara SAD-a Viktorijom Nuland, sa kongresmenima i članovima Srpskog kokusa u Kongresu, kongresmenom Emanuelom Kliverom, kao i sa senatorom Krisom Marfijem.\n„Na sastancima je istaknuta podrška SAD-a Vladi Srbije na putu evrointegracija. Sjedinjene Države podržavaju način na koji Srbija predsedava OEBS-u i nastojanja Vlade Srbije da Srbija bude regionalni faktor stabilnosti, i u tom smislu će nastaviti da daju svoju podršku Srbiji", izjavio je šef srpske diplomatije nakon sastanaka i dodao da SAD podržavaju reforme u Srbiji.\n„Ono što nas raduje jeste sve manje otvorenih pitanja i problema sa kojima se suočavamo u našim odnosima. Pozvao sam senatore i kongresmene da dođu u Srbiju, a očekujem i razgovore sa Stejt departmenton u narednim nedeljama na Minhenskoj bezbednosnoj konferenciji, kao i krajem meseca u Kongresu sa Helsinškim odborom SAD-a."\nŠef srpske diplomatije prisustvovaće danas 63. nacionalnom molitvenom doručku, dok će sutra učestvovati na sednici Saveta bezbednosti Ujedinjenih nacija na kojoj će biti razmatran izveštaj UNMIK-a. Tom prilikom ministar Dačić sastaće se sa generalnim sekretarom ove organizacije Ban Ki-munom, kao i sa kineskim ambasadorom koji će predsedavati sednici Saveta bezbednosti.


EU: Slovenija blokira približavanje Hrvatske\n19 decembar, 2008\nDanas je u Briselu održana pristupna konferencija za Hrvatsku, na kojoj je trebalo da bude otvoreno novo poglavlje pregovora Zagreba i Brisela o pridruživanju te zemlje Uniji. Medjutim, zbog višegodišnjeg spora oko pomorske granice Hrvatske i Slovenije, Ljubljana je, kao članica Unije, blokirala otvaranje devet od deset planiranih poglavlja.\nVišegodišnje neriješeno pitanje pomorske granice sa Slovenijom dovelo je Hrvatsku u situaciju da danas nije mogla da otvori nova poglavlja pregovora sa EU. Slovenija je iskoristila ovo, naglašavaju u Evropskoj komisiji, čisto bilateralno pitanje i blokirala Hrvatsku. Umjesto deset novih područja, dopušteno joj je proširenje pregovora samo još na pitanje javnih nabavki, dok istovremeno zaključuje tri poglavlja. Praktično, slovenačka blokada je učinila posve neizvjesnim plan Zagreba da do kraja 2009. godine završi kompletne pregovore\nsa Briselom a da do 2011. postane 28. evropska članica.\nMinistar inostranih poslova Hrvatske, Gordan Jandroković:\n"Vjerujem da che problem biti riješen dosta brzo, vjerujem da je ovakva situacija neodrživa i za Sloveniju i za Hrvatsku i za EU. Ona nije dobra jer ne potiče na suradnju, to nije situacija koja je u evropskom duhu, duhu EU, nego upravo suprotno".\nEvropski komesar za prossirenje, Oli Ren:\n"Mislim da će nam svima sada dobro doći božićni i novogodišnji odmor da se smire strasti i da se sa narednom godinom oštro fokusiramo, sa novom energijom i kreativnošću kako bi smo riješili ovaj problem".\nTreba biti pošten pa reći da ucjene nisu slovenački izum. Kako nazvati grški stav kada je u pitanju Makedonija ili, ako hoćete, Francuski kada je riječ o Turskoj?\nS tim u vezi, ko garantuje Bosni I Hercegovini da, ako taj dan ikada dodje, kada bude na korak do evropskog članstva, tada evropska Hrvatska, se ne dosjeti da I ona ima pravo na ucjenu:\nMinistar inostranih poslova Hrvatske,\n"Ne, svakako, Hrvatska će se ponašati prema svojim istočnim susjedima u evropskom duhu, nećemo koristiti bilateralna pitanja i mi ćemo snažno podržati sve naše istočne susjede da slijede hrvatski put i da se priključe Evropskoj uniji".\nIpak, i pored uvjeravanja sa evropske strane da će nakon bozzichnih i\nnovogodišnjih praznika krenuti u novu diplomatsku inicijativu traženja\nrješenja za problem dvije države, rezultatom današnjeg skupa posredno je potvrdjeno da Unija nema efikasne instrumente kojima bi spriječila da ucjene i uslovljavanja postanu nove kategorije pridruživanja Zapadnog Balkana EU.


03.07.2016 u 10:06 / Odgovori\nDruze Djukanovicu, vi ste predvodili partiju koja je bila nenacionalna, prava internacionalna Savez Komuniista, ali zbog lcnih interesa rasturili. Svi oni koji se odrekli predhodnoj partickoj ideologiji i osnovali druge partija sa prefiksom ili sufiksom socijalnoj pravdi neiskreni su. U grupu neiskrenih vi zauzimate prvo mesto, jer ste postali pravi vazal belosvetskih mocnika.To sto vasa partija aludira na levu orijentacija je samo paravan vasoj samovoli I ekonomskog obogacenja. Vi pre svega radite za svoj licni interes, a sto se tice interesa Crne Gore, joj nije mesto u NATO ili bilo kakvoj vojnoj alijanci. Vojna masinerija NATO je porobljivacka vojna organizacija.


Košarkašice Spartaka ponovo u kvalitetnoj ligi Vojvodine | www.subotica.info - Dešavanja, najave, intervju, sve o Subotici\nPočetna » Sport » Košarkašice Spartaka ponovo u kvalitetnoj ligi Vojvodine\nČet, 07.12.2017 - 00:03 -- dejan.vukovic\nŽenski košarkaški klub Spartak pored takmičenja sa prvim timom uspešno radi i sa mlađim selekcijama. Nakon sušnih osam godina devojčice 2004 godišta su u ovoj sezoni uspele da se plasiraju u Kvalitetnu ligu Vojvodine\nKvalitet devojaka prepoznat je i u košarkaškom savezu, te su dve devojke Marina Krnajski i Anja Marković pozvane na selektivne treninge za reprezentaciju. Baza mlađih kategorija ŽKK Spartak je u OŠ Sonja Marinković gde devojcice treniraju četiri puta nedeljno. U klubu se nadaju da će se iz ove selekcije u nerednom periodu 3 devojčice priključiti prvom timu, što bi bio veliki uspeh jer je to pokazatelj dobrog i selektivnog rada.\nU sistem mladjih kategorija priključene su devojčice iz Tavankuta, gde škola košarke funkcioniše već 2 godine. Od naredne nedelje u OŠ Sonja Marinković u saradnji sa Košarkaškim Klubom Fantastik pocinje besplatna škola košarke za dečake i devojčice uzrasta od prvog do četvrtog razreda osnovne škole koja će po ovom sistemu raditi do kraja školske godine.\nPo rečima predsednika kluba Dragana Vidakovića veliku zahvalnost za ovu besplatnu školu koja počinje sa radom klub duguje gradskom resoru za sport i omladinu koji vodi Nemanja Simović, generalnom sekretaru Sportskog saveza Subotice, Goranu Marinkoviću i na razumevanju direktora OŠ Sonja Marinković, Pajice Bašića.\nCilj kluba je da se u narednih par godina osloni na igračice iz sopstvenog pogona. Želja je da u narednih godinu dana u trenažnom procesu bude 80 devojčica što će predstavljati dobru bazu za budućnost ŽKK Spartak.\nKošarkašice Spartaka košem u poslednjoj sekundi pobedile Šumadiju


Zašto nas još niko nije pitao s kim bi da živimo u zajednici\nDžaba glasanje, većina je za SCG\nDok jedni i posle svega grme kako Srbi nesumnjivo žele da žive sa Srbima, drugi se brane da bi nas referendum mnogo koštao, ali i da je u lošoj državnoj zajednici Srbija trebalo da gleda svoj interes\nBEOGRAD - Da li je Srbija trebalo da iskoristi poslednju šansu da nekoga ostavi umesto što stalno neko nju ostavlja i da li je i Srbe u njihovoj državi trebalo pitati šta oni žele? Političari su juče ocenili to pitanje kao "najgrublje neumesno", ali su njihovi odgovori bili drugačiji. Dok jedni, i posle svega, grme kako Srbi nesumnjivo žele da žive sa Srbima, drugi se brane da bi nas referendum mnogo koštao. Ali onda se nameće pitanje kako to Crna Gora ima para za svoju državu i narod, a Srbija nema. Odgovoraju oni koji su do sada "štedeli" i kažu da je u nefunkcionalnoj državnoj zajednici Srbija trebalo da gleda svoj interes, makar to značilo referendum u Srbiji.\n- Zajednica Srbije i Crne Gore nije bila funkcionalna. NJu je trebalo reorganizovati, a ako to ne uspe, onda bi i referendum došao u obzir. Srbi u Srbiji žele da žive bolje, a političari su morali da se organizuju u skladu sa tim ne vodeći računa ni o čijim emocijama već samo o praktičnim posledicama, kaže Dragan Šutanovac (DS) i dodaje da je potpuno neopravdan strah "ako ostanem sam biću malobrojan". Srbija mora da gleda svoj put onako kako je za nju najbolje, u zajednici ili ne, dodaje Šutanovac, ali i upozorava da organizacija referenduma nije ni malo jednostavna i da mnogo košta.\nČlan Predsedništva G17 Čedomir Antić juče je rekao da se nadao nezavisnosti Crne Gore i najavio da će u suprotnom, njegova stranka zatražiti osamostaljenje Srbije. Antić je rekao i da ako opstane državna zajednica, Crnoj Gori "treba dati šest meseci da prihvati stvaranje funkcionalne države", po uzoru na odnos koji u Velikoj Britaniji imaju Engleska, Škotska, Vels i Severna Irska.\n- Ukoliko Crna Gora to ne želi, nakon šest meseci odlučno ćemo od koalicionih partnera zatražiti razdruživanje, ali ne kroz referendum koji bi opet predstavljao opasnost da se ne prihvati odvajanje Srbije", dodao je Antić.\nGeneralni sekretar SRS-a, Aleksandar Vučić, međutim, i dalje tvrdi da u "Srbiji nema te stranke koja koja bi smela otvoreno da kaže - Mi smo za to da Srbija bude samostalna". Vučić kaže da bi referendum u Srbiji bio samo "uzaludno trošenje novca jer bi za zajedničku državu glasalo 90 odsto".\n- Srbiju ne treba pitati šta hoće jer se podrazumeva da Srbija uvek hoće da živi sa svojim narodom. Oni koji mrze našu državu su na istom polju sa Ademom Demaćijem i Milom Đukanovićem i samo bi oni činili onih 10 odsto za nezavisnost, kaže Vučić.\nI u DSS-u kažu da je ishod referenduma koji bi bio održan u Srbiji već poznat, pa ga nije trebalo ni organizovati.\n- Izbori su pokazali da su dobro prošle sve stranke koje se zalažu za zajedničku državu, a znamo i kako su prošle one druge. To znači i da je mišljenje naroda opredeljeno za zajednicu, objašnjava Dušan Proroković (DSS). Prema njegovim rečima, svaki drugi rezultat na referendumu značio bi veliki gubitak jer je Srbija uvek imala "strateške i nacionalne razloge" zbog kojih je ostajala u državnoj zajednici.\nMeđutim, najemocionalnije razloge protiv referenduma u Srbiji navode socijalisti za koje je Srbija ne brat nego sad već i tata Crnoj Gori. Za njih bi, kako kaže Zoran Anđelković, održavanje referendum u Srbiji bilo isto kao kada biste pitali oca da li hoće da se odvoji od sina.


Bečejski mozaik 04 april 2019\nDecu su pozdravili direktorka PU „Labud Pejović“ Tatjana Mitić i pomoćnik predsednika opštine za omladinu Dane Mandić, koji je, zajedno sa decom, brojanjem od 10 do 0, otvorio festival, rekavši da se i pre početka programa pokazalo da su deca pravi ukras sveta.\nNa festivalu revijalnog karaktera, čija je tema bila predstavljanje različitih država muzičkim tačkama uz autentičnu muziku i kostime, nastupila su deca iz Bečeja, Novog Bečeja, Novog Miloševa, Sente, Srbobrana, Feketića i Bačke Palanke.\nOrganizator muzičke uživancije za najmlađe bio je Kreativni tim Predškolske ustanove „Labud Pejović“.\nPU „Labud Pejović“\nRezultati izbora za savete mesnih zajednica: Imena novih predstavnika građana\nOd 12. do 14. avgusta: Festival folklora\nViše iz ove kategorije « Zamena ventila u šahtovima: Donji grad i Picoder bez vode u sredu\t„Potisje“ Bečej: Izmene rasporeda odvoženja komunalnog otpada »\nCiklus filmova Luisa Bunjuela počinje danas, 21. oktobra u Gradskom pozorištu.\nIzbori za savete MZ: Na pet biračkih mesta oko 17 sati izlaznost od 21 do 27...\nIzbori za savete mesnih zajednica održavaju se danas, 20. oktobra u mesnim zajednicama „Ing. Ivan Perišić“, „Todor Dukin“ i „Bratstvo-jedinstvo“ u Beč...\nIz drvoreda hrastova na ulazu u Bačko Petrovo Selo iz pravca Bečeja koji je među najznačajnijim očuvanim drvoredima tog tipa u Srbiji upravo se po nal...\nVakcinacija protiv sezonskog gripa u Domu zdravlja u Bečeju započeta je juče, 17. oktobra. Zdravstvenoj ustanovi je obezbeđeno 1.200 doza vakcina, 50 ...\nRekonstrukcija Zelene ulice, od Zmaj Jovine do Republikanske, prema najavama iz lokalne samouprave počinje sutra, 18. oktobra, za kada je najavljena i...\nRekonstrukcija Zelene ulice, od Zmaj Jovine do Republikanske, prema najavama iz lokalne samouprave trebalo bi da počne 18. oktobra, za kada je najavlj...\nSutra počinje 7. Bečejski festival monodrame „Be:femon“ u Gradskom pozorištu. Od 16. do 19. oktobra biće prikazano 7 predstava iz Srbije, Hrvatske i ...\nTribina „Ostvarivanje prava dece u opštini Bečej“ trebalo je da bude jedan od najvažnijih programa u toku Dečje nedelje. Skup održan juče u gradskoj k...\nDan oslobođenja Bečeja od fašizma obeležen je 8. oktobra polaganjem venaca kod spomen zida građanima opštine koji su živote izgubili u Drugom svetskom...\nTrke ulicama grada održane su i ovog 8. oktobra, kada se obeležava oslobođenje Bečeja od fašizma. Na trkama je učestvovalo oko sedam stotina osnovnošk...


Poglavlje 9 - Finansijske usluge - Progovori o pregovorima\nFinansijske usluge su od velikog značaja za dobro funkcionisanje unutrašnjeg tržišta EU kao jednog od temelja evropske integracije. Najvažniji ciljevi pravnih tekovina EU u oblasti finansijskih usluga su obezbeđivanje finansijske stabilnosti i adekvatna zaštita potrošača, investitora i osiguranika. Pravne tekovine EU u oblasti finansijskih usluga obuhvataju oblasti: bankarstva, osiguranja, reosiguranja, dobrovoljnih penzijskih fondova, tržišta kapitala i infrastrukture finansijskog tržišta, pravila za dobijanje dozvole, rad i nadzor finansijskih institucija i regulisanih tržišta. Takođe, uređena su i pitanja zaštite potrošača finansijskih usluga, kao i način saradnje tela zaduženih za nadzor finansijskog tržišta. Finansijske institucije mogu da posluju širom EU u skladu sa „sistemom jedinstvenog pasošaˮ što omogućava nekoj finansijskoj instituciji poslovanje u bilo kojoj državi članici Unije bez traženja posebne dozvole od države domaćina, i s principom „kontrole matične državeˮ (princip kontrole od strane države u kojoj finansijska institucija ima sedište, što se ostvaruje putem osnivanja filijala u drugim državama ili pružanjem prekograničnih finansijskih usluga). Kako bi se zaštitila prava investitora, na nivou EU određeno je da se investitoru moraju pružiti jasne i sveobuhvatne informacije, potrebne za donošenje odluke o ulaganju.\nPotpunim usklađivanjem zakonodavstva sa pravnom tekovinom EU i njegovom pravilnom primenom stvaraju se preduslovi za visok stepen stabilnosti finansijskog sistema. Istovremeno, utiče se na poboljšanje položaja učesnika na finansijskom tržištu, kao i korisnika finansijskih usluga, kroz uređenje pitanja obavljanja delatnosti u ovoj oblasti, omogućava se raznovrsnija ponuda usluga na tržištu. S tim u vezi, poseban segment čini zaštita potrošača, koja se ogleda kroz njihovo informisanje o uslugama koje pružaju finansijske institucije, što, između ostalog, uključuje usluge u oblasti osiguranja, kredita ili platnog prometa. (Brošura „Pregovaračka poglavlja – 35 koraka ka EU”, EU info-centar i Pregovarački tim za vođenje pregovora o pristupanju Srbije EU)